
საქართველოს ფინანსთა მინისტრის 
ბრძანება №566

2008 წლის 27 ივნისი 
ქ. თბილისი
,,გადამხდელთა პირადი აღრიცხვის ბარათების წარმოების წესის შესახებ“ ინსტრუქციის დამტკიცების თაობაზე“ საქართველოს ფინანსთა მინისტრის       2005 წლის 7 აპრილის №228 ბრძანებაში ცვლილებებისა და დამატებების შეტანის თაობაზე
,,ნორმატიული აქტების შესახებ“ საქართველოს კანონის 36-ე მუხლის საფუძველზე, ვბრძანებ:

მუხლი 1. ,,გადამხდელთა პირადი აღრიცხვის ბარათების წარმოების წესის შესახებ“ ინსტრუქციის დამტკიცების თაობაზე“ საქართველოს ფინანსთა მინისტრის 2005 წლის 7 აპრილის №228 ბრძანებით (სსმ III, 11.04.2005 წ., №42, მუხ. 450) დამტკიცებულ ინსტრუქციაში შეტანილ იქნეს შემდეგი ცვლილებები და დამატებები:

1. პირველი მუხლის მე-7 პუნქტი ჩამოყალიბდეს შემდეგი რედაქციით:

,,7. საქართველოს ფინანსთა სამინისტროს შემოსავლების სამსახურში, ყოველ დღე ხდება ცენტრა-ლურ სერვერზე არსებული საგადასახადო მონაცემთა ბაზის დაარქივება. გამოყოფილ სერვერზე ინახება ყოველი ბოლო სამი დღის დაარქივებული ფაილი.“. 

2. მე-2 მუხლის მე-7 – მე-9 პუნქტები ჩამოყალიბდეს შემდეგი რედაქციით:

,,7. გპაბ იხსნება არსებული გადასახადების მიხედვით. გადასახადის მიზნებისათვის აქციზის გადასახადში იხსნება ორი ბარათი. აქციზური მარკების შესაძენად გადახდილი თანხები აისახება ,,აქციზური მარკების ბარათზე და ყოველთვიური დეკლარაციით გაცხადებული გადასახადის, არამარკირებულ და გახარჯულ მარკირებულ საქონელზე გადახდილი აქციზის თანხების აღრიცხვისათვის გამოიყენება ,,აქციზის ბარათი. საგადასახადო ჯარიმებისათვის, გარდა ჯარიმისა, რომელიც გამოანგარიშებულია კონკრეტული გადასახადის თანხის მიმართ (საქართველოს საგადასახადო კოდექსის 131-ე მუხლი) წარმოებს საგადასახადო ჯარიმების ერთიანი ბარათი. გპაბ-ი იხსნება უკუდაბეგვრის წესით დღგ-ის აღრიცხვისათვის, ხოლო გრანტით შეძენილ საქონელზე გადახდილი დღგ-ის აღრიცხვა ხდება დღგ-ის გპაბ-ზე შესაბამისი ოპერაციების გამოყენებით. იქმნება აგრეთვე ერთიანი ბარათი გაუქმებული გადასახადებისათვის, სადაც აღირიცხება ნაშთები, რომლებიც გადმოიტანება გპაბ-დან გადასახდის გაუქმების შემთხვევაში. ასევე იხსნება მოსაკრებლის გადამხდელთა პირადი აღრიცხვის ბარათი, რომლის ადმინისტრირება ევალება საგადასახადო ორგანოს. საჭიროების შემთხვევაში შესაძლებელია გაიხსნას გადასახადის დროებითი ბარათები საბოლოო ნაშთის დადგენამდე. გადამხდელთა პირადი აღრიცხვის ბარათი ერთიანია. გადასახადების სხვადასხვა სახეების მიხედვით გადამხდელთა პირადი აღრიცხვის ბარათების გახსნა ხდება პროგრამულად.

8. საგადასახადო სამართალდარღვევათა სახეების მიხედვით საგადასახადო შემოსავლების აღრიცხვის სრულყოფის მიზნით საგადასახადო ორგანოები აწარმოებენ შემდეგი სახის გადამხდელთა პირადი აღრიცხვის ბარათებს: 

ა) ჯარიმების ერთიანი ბარათი, სადაც თავმოყრილია: 

ა.ა) ჯარიმა – საგადასახადო ორგანოში გადასახადის გადამხდელად აღრიცხვაზე დადგომის წესის დარღვევისათვის;

ა.ბ) ჯარიმა – შემოსავლებისა და ხარჯების, აგრეთვე გადასახადით დასაბეგრი სხვა ობიექტების აღრიცხვის წესის დარღვევისათვის;

ა.გ) ჯარიმა – გადახდის წყაროსთან გადასახადის დაუკავებლობისათვის;

ა.დ) ჯარიმა – საგადასახადო ორგანოს თანამდებობის პირისათვის წინააღმდეგობის გაწევისათვის;

ა.ე) ჯარიმა – ყადაღადადებული ქონების მფლობელობის, სარგებლობის ან/და განკარგვის წესის დარღვევისათვის;

ა.ვ) ჯარიმა – საგადასახადო ორგანოსათვის სააღრიცხვო დოკუმენტაციის ან/და დაბეგვრასთან დაკავშირებული ინფორმაციის წარუდგენლობისათვის;

ა.ზ) ჯარიმა – გადასახადის გადარიცხვის თაობაზე საგადასახადო ორგანოს საინკასო დავალებისა და გადასახადის გადამხდელის/საგადასახადო აგენტის ან სხვა ვალდებული პირის საგადასახადო დავალების შესრულების ვადის დარღვევისათვის.

ა.თ) ჯარიმა – ბანკების მიერ გადასახადის გადამ-ხდელთა ანგარიშის გახსნის წესის დარღვევისათვის და გადასახადის გადამხდელის ანგარიშებზე ოპერაციების შეჩერების შესახებ საგადასახადო ორგანოს გადაწყვეტილების შეუსრულებლობისათვის;

ა.ი) ჯარიმა – დოკუმენტების გარეშე მატერიალური ფასეულობის ტრანსპორტირებისათვის (გადაზიდვისათვის) და აურიცხაობისათვის;

ა.კ) სხვა არაკლასიფიცირებული ჯარიმები და საურავები;

ა.ლ) ყველა ძველად არსებული ჯარიმების გპაბ-ის ნაშთები. 

ბ) გპაბ-ი, ჯარიმა – მოსახლეობასთან ფულადი ანგარიშსწორებისას საკონტროლო-სალარო აპარატე-ბის გამოყენების წესის დარღვევისათვის წარმოებს დამოუკიდებლად ერთიანი ჯარიმების ბარათიდან;

გ) ადმინიტრაციული ჯარიმების გპაბ-ი, სადაც თავმოყრილია 2005 წლამდე არსებული ადმინისტრაციული ჯარიმები და 2005 წლის შემდეგ ადმინისტრაციულ სამართალდარღვევათა კოდექსით გათვალისწინებული ჯარიმები.

 9. გადამხდელთა პირადი აღრიცხვის ბარათზე ჯარიმის დარიცხვის საფუძველს წარმოადგენს შესაბამისი სამართალდარღვევის ოქმის საფუძველზე საგადასახადო ორგანოს უფროსის/მოადგილის მიერ გამოტანილი გადაწყვეტილება. საგადასახადო კოდექსის 126-ე მუხლის შესაბამისად ჯარიმის თანხაზე საურავის დარიცხვა არ ხდება.“. 

3. მე-2 მუხლს დაემატოს შემდეგი შინაარსის 141 პუნქტი:

,,141. მოქმედ ბარათებზე არსებული არარეალური ჩანაწერების დაზუსტების, მათზე რეალური ნაშთების გამოყვანის და შემდგომ ამ ჩანაწერების ძირითად ბარათებზე გადატანის მიზნით, ეს წესი უშვებს საშემოსავლო და სხვა გაუქმებული გადასახადების დროებითი ბარათების გახსნის შესაძლებლობას. დროებითი ბარათები გასალდოების პროცედურაში არ მონაწილეობენ და შესაბამისად მათი მონაცემები არ აისახება ბიუჯეტთან ანგარიშსწორების შედარების აქტში.“.

4. მე-3 მუხლის მე-2 პუნქტი ჩამოყალიბდეს შემდეგი რედაქციით:

,,2. საშემოსავლო გადასახადის მიხედვით ბიუჯეტში ჩარიცხული თანხები გადამხდელთა პირადი აღრიცხვის ბარათზე აისახება, მაგრამ იგი არ ჩაითვლება წინსწრებით (ზედმეტად) გადახდილად და კეთდება სავარაუდო დარიცხვა, საქართველოს საგადასახადო კოდექსის 217-ე მუხლის მე-7 ნაწილის თანახმად შესაბამისი დეკლარაციის წარმოდგენამდე. იმ შემთხვევაში, როდესაც გადამხდელის მიერ გადახდილი გადასახადის თანხა ტოლია ან ნაკლებია შესაბამის გადასახდში არსებული ნარჩენი დავალიანებების თანხაზე, სავარაუდო დარიცხვა არ განხორციელდება და გადახდილი თანხით დაიფარება ნარჩენი დავალიანება, ხოლო დადგენილ ვადებში დეკლარაციით წარდგენილი თანხის ბარათზე დარიცხვის შემდგომ, თანხის გადახდის ვალდებულების მომენტიდან მის დაფარვამდე საურავის დარიცხვა განხორციელდეს პროგრამულად. იმ შემთხვევაში, თუ გადამხდელის მიერ გადახ-დილი გადასახადის თანხა აღემატება შესაბამის გადასახადში არსებული ნარჩენი დავალიანების თანხას, სავარაუდო დარიცხვა უნდა გავრცელდეს მხოლოდ გადახდილ და ძირითად დავალიანებას შორის დადებითი სხვაობის თანხაზე, ხოლო შემდგომ დეკლარაციის წარდგენისას მოხდება ბარათზე რიცხული ნაშთის ხელახალი გადაანგარიშება უკვე არსებული წესით, ანუ დეკლარაციის გატარებისას მოხდება სავარაუდო დარიცხვის მოხსნა და დეკლარირებული თანხის დარიცხვა.“. 

5. მე-3 მუხლის მე-7 პუნქტი ჩამოყალიბდეს შემდეგი რედაქციით:

,,7. საგადასახადო დეკლარაციის წარმოდგენის ვალ​დებულება შეიძლება შესრულდეს არა უგვიანეს დადგენილი ვადის ბოლო სამუშაო დღის დამთავრებამდე. ამასთან, საგადასახადო დეკლარაცია, ,,საგადასახადო მოთხოვნა“, ,,გადასახადის გადამხდელის მოთხოვნა“, შეტყობინება, საჩივარი ან სხვა დოკუმენტი გადაცემულად ითვლება, თუ იგი ადრესატს ჩაბარდა უშუალოდ ან გაიგზავნა დაზღვეული საფოსტო გზავნილით. დაზღვეული საფოს​ტო გზავნილით გაგზავნის შემთხვევაში დოკუმენტის/წერილის გადაცემის თარიღად ითვლება ადრესატისათვის დაზღვეული საფოსტო გზავნილის გაგზავნის თარიღი. თუ დოკუმენტის/წერილის გადაცემისათვის დადგენილია გარკვეუ-ლი ვადა, ისევე, როგორც ამ დოკუმენტზე/წერილზე რეაგირებისათვის, ამ ვადის ათვლა ადრესატისათვის იწყება დაზღვეული საფოსტო გზავნილის მისთვის ფაქტობრივად ჩაბარების თარიღიდან. ამასთან, გადამხდელი, რომელიც საგადასახადო დეკლარაციების წარმოდგენის სავადო დღის სამუშაო დროის დამთავრებამდე მივა საგადასახადო ორგანოში, მას მიეცემა საშუალება საგადასახადო დეკლარაციის ჩაბა​რებისა.“.

6. მე-3 მუხლს დაემატოს შემდეგი შინაარსის 71 და 72 პუნქტები:

,,71. ფიზიკურ პირს (მათ შორის, მეწარმე ფიზიკურ პირს) დოკუმენტი/წერილი ფოსტით ან კურიერის მეშვეობით უნდა ჩაბარდეს პირადად, საქმიანობის ან საცხოვრებელი ადგილის მიხედვით. ადრესატისათვის საქმიანობის ადგილზე გაგზავნილი დოკუმენტი/წერილი უნდა ჩაბარდეს კანცელარიას ან ასეთივე დანიშნულების სტრუქტურულ ერთეულს ან/და პირს, ხოლო ასეთის არყოფნის შემთხვევაში – შესაბამის უფლებამოსილ პირს, რომელიც ვალდებულია დოკუ-მენტი/წერილი გადასცეს ადრესატს. დოკუმენტის/წერილის ჩაბარება დასტურდება შესაბამის უწყებაზე დოკუმენტის/წერილის მიმღების ხელმოწერით. თუ დოკუმენტის/ წერილის ჩამბარებელმა ადრესატი ვერ ნახა საქმიანობის ან საცხოვრებელ ადგილზე, იგი დოკუმენტს/წერილს აბარებს საცხოვრებელ ადგილზე მასთან მცხოვრებ ოჯახის რომელიმე სრულწლოვან წევრს ან საქმიანობის ადგილზე კანცელარიას. დოკუმენტის/წერილის მიმღები ვალდებულია ჩამბარებლის მიერ წარდგენილ შესაბამის უწყებაზე აღნიშნოს თავისი სახელი, გვარი, ადრესატთან დამოკიდებულება ან დაკავებული თანამდებობა. მიმღები ვალდებულია დოკუმენტი/წერილი დაუყოვნებლივ ჩააბაროს ადრესატს. ჩაბარებად ითვლება როგორც დოკუმენტის/წერილის პირადად გადაცემა, ისე მიმღების მიერ ადრესატისათვის დოკუმენტის/წერილის შინაარსის ცნობება. ადრესატის არყოფნის შემთხვევაში დოკუმენტის/წერილის ჩამბარებელმა შესაბამის უწყებაზე უნდა აღნიშნოს, სად არის წასული ადრესატი და როდის ვარაუდობენ მის დაბრუნებას. 

72. გადასახადის გადამხდელს ან სხვა ვალდებულ პირს, გარდა ამავე მუხლის 71 პუნქტით გათვალისწინებული ფიზიკური პირისა, დოკუმენტი/წერილი ფოსტით ან კურიერის მეშვეობით უნდა ჩაბარდეს სარეგისტრაციო დოკუმენტებით განსაზღვრულ იურიდიულ მისამართზე. ადრესატისათვის იურიდიულ მისამართზე გაგზავნილი დოკუმენტი/წერილი უნდა ჩაბარდეს კანცელარიას ან ასეთივე დანიშნულების სტრუქტურულ ერთეულს ან/და უფლებამოსილ პირს, ხოლო ასეთის არყოფნის შემთხვევაში – დაქირავებით მომუშავე ნებისმიერ ფიზიკურ პირს, რაც დოკუმენტის/წერილის ჩაბარებად ითვლება. დოკუმენტის/წერილის მიმღები ვალდებულია ჩამბარებლის მიერ წარდგენილ შესაბამის უწყებაზე აღნიშნოს თავისი სახელი, გვარი, ადრესატთან დამოკიდებულება ან დაკავებული თანამდებობა. ადრესატის იურიდიულ მისამართზე ფოსტით გაგზავნილი დოკუმენტის/წერილის უკან დაბრუნების შემთხვევაში, თუ უკან დაბრუნების მიზეზია საგადასახადო ორგანოსათვის შეტყობინების გარეშე ადრესატისათვის იურიდიული მისამართის შეცვლა, მაშინ დოკუმენტის/წერილის უკან დაბრუნება ჩაითვლება ჩაბარებად, ხოლო უკან დაბრუნების დღე – ჩაბარების დღედ.“.

7. მე-3 მუხლს დაემატოს შემდეგი შინაარსის 91 პუნქტი:

,,91. საქართველოს საგადასახადო კოდექსის 217-ე მუხლის მე-3 ნაწილი განსაზღვრავს გადამხდელის მიერ ეკონომიკური საქმიანობის შეწყვეტის (მოიაზრება შემთხვევები, როდესაც უცხოური საწარმო მუდმივი დაწესებულების სახით წყვეტს თავის საქმიანობას საქართველოში ან რეზიდენტი ფიზიკური პირი წყვეტს ეკონომიკურ საქმიანობას) შემთხვევაში მის ვალდებულებას, წარუდგინოს საგადასახადო ორგანოს საგადასახადო დეკლარაცია ერთობლივი შემოსავლებისა და გამოქვითვების შესახებ 30 დღის ვადაში, რისთვისაც საგადასახადო ორგანო:

ა) რეგისტრაციაში ატარებს გადასახადის გადამხდელის განცხადებას ეკონომიკური საქმიანობის შეწყვეტის თაობაზე;

ბ) საგადასახადო დეკლარაციის წარდგენის ბოლო სავადო თარიღი განისაზღვრება საქმიანობის შეწყვეტის თაობაზე გადამხდელის განცხადებაში მითითებული თარიღიდან 30-ე დღე;

გ) აღნიშნულ ვადაში დეკლარაციის წარუდგენლობის ან დაგვიანებით წარდგენის შემთხვევაში გადასახადის გადამხდელის მიმართ გამოიყენება საქართველოს საგადასახადო კოდექსით დადგენილი საგადასახადო სამართალდარღვევის პასუხისმგებლობის ზომები;

დ) ეკონომიკური საქმიანობის შეწყვეტის გამო ერთობლივი შემოსავლებისა და გამოქვითვების შე-სახებ წარდგენილი საგადასახადო დეკლარაციის შემდეგ გადამხდელი არ არის ვალდებული საგადასახადო ორგანოს შემდგომშიც (თუ არ განაახლა საქმიანობა) წარუდგინოს წლიური საგადასახადო დეკლარაცია, გარდა საგადასახადო კოდექსით დადგენილ ვადებში – ქონების გადასახადის დეკლარაციისა;

ე) ეკონომიკური საქმიანობის შეწყვეტის თაობაზე წარდგენილი საგადასახადო დეკლარაციის მონაცემების გადამხდელთა პირადი აღრიცხვის ბარათზე ასახვასთან დაკავშირებით გადასახადის გადამხდელს მოეხსნება დარიცხული მიმდინარე გადასახდელების თანხები და გამოიყვანება საბოლოო შედეგები.“. 

8. მე-3 მუხლის მე-10 პუნქტი ჩამოყალიბდეს შემდეგი რედაქციით:

,,10. დადგენილ ვადამდე წარმოდგენილი საგადასახადო დეკლარაციების მონაცემები, როგორც წესი, გპაბ-ზე აისახება ვადის დადგომის თარიღისათვის. დადგენილ ვადაში წარმოდგენილი, ასევე დაზუსტებული დეკლარაციების მონაცემები გპაბ-ზე აისახება მათი მიღებიდან 7 სამუშაო დღის ვადაში. ამასთან, დეკლარაციების ბარათზე გატარება ხორციელდება ქრონოლოგიური წესით, კუთვნილი სავადო თარიღის მიხედვით, წარმოდგენილი პერიოდის გადახდის ვადით, ხოლო დადგენილი ვადის გასვლის შემდეგ წარმოდგენილი საგადასახადო დეკლარაციების მონაცემები გპაბ-ზე აისახება, საგადასახადო ორგანოში მათი წარმოდგენიდან არა უგვიანეს მეორე სამუშაო დღისა.“. 

9. მე-3 მუხლის მე-16 პუნქტი ჩამოყალიბდეს შემდეგი რედაქციით:

,,16. თუ გადასახადის თანხა არ არის გადახდილი საგადასახადო კანონმდებლობით დადგენილ ვადაში, ამ შემთხვევაში გადასახადის გადამხდელი/საგადასახდო აგენტი, სხვა ვალდებული პირი ვალდებულია გადაიხადოს შესაბამისი საურავი. საურავი ერიცხება საგადასახადო დავალიანების წარმოქმნის მომდევნო კალენდარული დღიდან თითოეული ვადაგადაცილებული დღისათვის და მისი გადახდა ხორციელდება საგადასახადო დავალიანების თანხაზე დანამატის სახით. ამასთან, ერთ რომელიმე გადასახადის თანხაზე საურავის დარიცხვის დროს გაითვალისწინება გადამხდელის სხვა გადასახადებში ზედმეტად გადახდილი თანხები. იმ შემთხვევაში, თუ ზედმეტად გადახდილი თანხების ჯამი აღემატება ვადაგადაცილებულ დავალიანებებს, ავტომატურად (პროგრამულად) ზედმეტობის წარმოშობის თარიღიდან შეწყდება საურავების დარიცხვა იმ გადასახადების მიხედვით, რომლებზედაც ირიცხება ვადაგადაცილებული დავალიანებები. თუ ვადაგადაცილებული დავალიანების საერთო თანხა აღემატება ზედმეტად გადახდილ გადასახადების საერთო თანხას, მაშინ საურავის ცალკეულ გადასახადში დარიცხვა შეწყდება ზედმეტობის წარმოშობის თარიღიდან, ზედმეტად გადახდილი თანხის ფარგლებში, სხვა გადასახადებში არსებული ნარჩენების პროპორ-ციულად. ამასთან, გასალდოების პროცედურაში მონაწილეობს ყველა არსებული გადასახადის გადამ-ხდელთა პირადი აღრიცხვის ბარათი, ელექტრონული ვერსიის არსებობიდან. გადასახადის გადამხდე-ლებს, რომლებსაც მონაცემთა ბაზაში უფიქსირდებათ ლიკვიდირებული გადამხდელის სტატუსი, ასეთ გადამხდელთა პირადი აღრიცხვის ბარათებზე მოხდება ყველა ოპერაციის გაჩერება და შესაბამისად საურავების დათვლა, ბოლო ცვლილების თარიღამდე ან არსებულ ბოლო ოპერაციამდე. ყველა ის საურავი, რომლის შემცირება ვრცელდება გპაბ-ის ელექტრონული ვერსიის არსებობამდე პერიოდზე (მაგალითად: საურავის ნაშთის წლის დასაწყისისათვის შემცირების დროს), უნდა გატარდეს ოპერაცია ,,შემცირებულია დასკვნით“ ან სხვა საურავის შემცირების ოპერაციით, გარდა ,,შემცირებულია ზედმეტობის საფუძველზე“. თუ ხდება შეცდომით (აქტით, დასკვნით ან სხვა) დარიცხული საურავის შემცირება – უნდა გატარდეს ოპერაცია ,,შემცირებულია დასკვნით“ ან სხვა საურავის შემცირების ოპერაციით, გარდა ,,შემცირებულია ზედმეტობის საფუძველზე“. ყველა ის საურავი, რომლის შემცირება ვრცელდება გპაბ-ის ელექტრონული ვერსიის არსებობის პერიოდზე, უმცირდება ავტომატურად და საგადასახადო ორგანოს მიერ გატარებული ჩანაწერები არ აისახება გპაბ-ზე და ბიუჯეტთან ანგარიშსწორების შედარების აქტში. იმ შემთხვევაში, თუ საჭირო გახდება უკვე გატარებული შემცირებული საურავის გამიჯვნა ზემოთ აღნიშნული პრინციპით, საგადასახადო ორგანო წარმოადგენს ინფორმაციას საქართველოს ფინანსთა სამინისტროს შემოსავლების სამსახურში ამ ინსტრუქციის დანართი ფორმა №25-ის შესაბამისად, რის შემდეგ განხორციელდება კორექტირება.“. 

10. მე-3 მუხლის მე-17 პუნქტი ჩამოყალიბდეს შემდეგი რედაქციით:

,,17. გადასახადის გადამხდელთა პირადი აღრიცხვის ბარათებზე გადასახადების მიხედვით აღიარებული საგადასახადო დავალიანების არსებობის შემთხვევაში ბიუჯეტის დავალიანებათა დაფარვა უნდა განხორციელდეს შემდეგი თანმიმდევრობით:

ა) გადასახადის ძირითადი თანხის გადახდა;

ბ) ფინანსური სანქციის სახით დარიცხული ჯარიმის თანხის გადახდა;

გ) დარიცხული საურავის თანხის გადახდა.“.

11. მე-3 მუხლის 176 პუნქტის ,,გ“ ქვეპუნქტი ჩამოყალიბდეს შემდეგი რედაქციით:

,,გ) თუ არც გადასახადის გადამხდელისათვის არის დაწესებული ვადა და არც დეკლარაციის წარ-დგენის ვალდებულებაც არა აქვს _ ,,საგადასახადო მოთხოვნის“ მიღებიდან 20 კალენდარული დღის ვადაში.“.

12. მე-3 მუხლის 177 და 178 პუნქტები ჩამოყალიბდეს შემდეგი რედაქციით:

,,177. გადასახადის გადამხდელის/საგადასახადო აგენტის მიერ დეკლარაციის წარდგენის ვადის გასვლამდე წერილობითი/ელექტრონული მიმართვის შედეგად, საგადასახადო ორგანოს მიერ საშემოსავლო, ქონების ან მოგების წლიური საგადასახადო დეკლარაციების წარდგენის ვადის 3 თვით გაგრძელების შემთხვევაში, გპაბ-ზე გადასახადის გადახდის ვადა არ იცვლება და იგი არ აჩერებს გადაუხდელ გადასახადზე საურავის დარიცხვის პროცედურას. ამასთან, განაცხადებს მიენიჭება სარეგისტრაციო ნომერი და მოხდება მისი დაპაკეტება.

მაგალითი: შპს ,,ელიტამ“ 2006 წლის 30 მარტს საგადასახადო ორგანოს მიმართა განცხადებით 2005 წლის მოგების გადასახადის დეკლარაციის ვადის გაგრძელების თაობაზე და თან გადაიხადა ამ დროისათვის მოსალოდნელი მოგების გადასახადი, თანხით 25 000 ლარის ოდენობით. ამ შემთხვევაში მოგების გადასახადის დეკლარაციის წარდგენის ვადა ავტომატურად გაგრძელდება 3 თვით.

შპს ,,ელიტამ“ 2005 წლის მოგების გადასახადის წლიური დეკლარაცია საგადასახადო ორგანოს წა-რუდგინა 2006 წლის 1 ივლისს, რომლის მიხედვითაც მოგების გადასახადში ერიცხება 35 000 ლარი, ანუ 10 000 ლარით მეტი. ამ შემთხვევაში შპს ,,ელიტას“ 10 000 ლარი გადაუხდელი მოგების გადასახადის თანხაზე დაერიცხება საურავი თითოეულ დღეზე 0.07%-ის ოდენობით.

[10 000X(91X0.07)] = 637 ლარი 

178. გადასახადის გადამხდელის, მიმდინარე წლის მოსალოდნელი დასაბეგრი შემოსავლის (მოგების), გასული წლის შემოსავალთან (მოგებასთან) შედარებით, არანაკლებ 50%-ით შემცირების შემთხვევაში, თუ აღნიშნულის შესახებ მის მიერ მიმდინარე გადასახდელის გადახდის ვადამდე 15 კალენდარული დღით ადრე ეცნობება შესაბამის საგადასახადო ორგანოს, რომელიც განსაზღვრულია საქართველოს საგადასახადო კოდექსის 219-ე მუხლის მე-3 ნაწილით, უფლება აქვს საგადასახადო ორგანოს წარუდგინოს შესაბამისი ,,გადასახადის გადამხდელის მოთხოვნა“ ან შესაგებელი და მოითხოვოს დარიცხული მიმდინარე გადასახდელების კორექტირება, რომლის შესრულება საგადასახადო ორგანოსათვის სავალდებულოა საქართველოს საგადასახადო კოდექსით განსაზღვრულ შემთხვევებში და დადგენილი წესით. ამასთან, თუ წარმოდგენილი ფაქტობრივი წლიური შედეგების მიხედვით არ დასტურდება მოსალოდნელი დასაბეგრი შემოსავლის (მოგების) შემცირების ფაქტი, უნდა განხორციელდეს საურავის დარიცხვა გადაუხდელი მიმდინარე გადასახდელების ფარგლებში.“.

13. მე-3 მუხლს დაემატოს შემდეგი შინაარსის 1710 და 1711 პუნქტები:

,,1710. ადგილობრივი თვითმმართველობის ორგანოების მიერ ქონების გადასახადის განაკვეთების ცვლილებასთან (შემოღებასთან) დაკავშირებით, ასევე ზონების დაკონკრეტების გამო, ხელახლა გადაანგარიშებული ქონების გადასახადი გადამხდელმა უნდა გადაიხადოს ,,საგადასახადო მოთხოვნის“ მიღებიდან 20 კალენდარული დღის განმავლობაში. იმ შემთხვევაში, თუ ,,საგადასახადო მოთხოვნა“ გადამხდელს ჩაბარდა საქართველოს საგადასახადო კოდექსით განსაზღვრული გადახდის ვადის (არა უგვიანეს 15 ნოემბერი) დადგომის შემდეგ, ან/და ,,საგადასახადო მოთხოვნა“ გადამხდელს ჩაბარდა გადახდის ვადის ამოწურვის ბოლო დღეს (15 ნოემბერი), ამ შემთხვევაში საურავის ათვლა დაიწყება ,,საგადასახადო მოთხოვნის“ ჩაბარებიდან 21-ე კალენდარულ დღეს. ამასთან, გადამხდელს დაზუსტებულ ,,საგადასახადო მოთხოვნასთან“ ერთად გაეგზავნება განმარტება, რომელშიც აისახება ,,საგადასახადო მოთხოვნაში“ ცვლილებების შეტანის მიზეზები.

1711. გადასახადის გადახდის ვადები შეიძლება განისაზღვროს შემდეგი კრიტერიუმებით:

ა) კალენდარული თარიღის მიხედვით – მაგალითად, დღგ-ის გადახდის ვადაა კალენდარული თვის მომდევნო თვის 15 რიცხვი; 

ბ) დროის მონაკვეთით – მაგალითად, III და IV რიგის მემკვიდრეების მიერ ქონების ჩუქებით ან მემკვიდრეობით მიღების შემთხვევაში გადასახადის გადახდის ვადა დგინდება ყოველი 5-თვიანი მონაკვეთის მიხედვით – 2 წლის განმავლობაში (საქართველოს საგადასახადო კოდექსი, მუხლი 217, ნაწილი 10);

გ) გარემოებაზე მითითებით, რომელიც უნდა დადგეს; 

დ) მოქმედებაზე მითითებით, რომელიც უნდა განხორციელდეს.“.

14. მე-4 მუხლის 11 პუნქტი ჩამოყალიბდეს შემდეგი რედაქციით:

,,11. საგადასახადო ვალდებულების შესრულებად ითვლება საგადასახადო კოდექსით დადგენილ ვადაში გადასახადის გადახდა. გადასახადი გადახდილი უნდა იქნეს სრულ ლარებში, მხოლოდ საბანკო დაწესებულებების მეშვეობით, გარდა იმ შემთხვევებისა, როდესაც შესაბამის ტერიტორიაზე არ არსებობს საბანკო დაწესებულება. ასეთ შემთხვევაში, გადასახადის გადამხდელი ფიზიკური პირის მიერ გადასახადის თანხა შეიტანება საგადასახადო ორგანოს სალაროში და მას სავალდებულო წესით ეძლევა მკაცრი აღრიცხვის ქვითარი.“.

15. მე-4 მუხლის 14 პუნქტი ჩამოყალიბდეს შემდეგი რედაქციით:

,,14. გადასახადის გადამხდელის/საგადასახადო აგენტის ან სხვა ვალდებული პირის განცხადების საფუძველზე საშემოსავლო, ქონების ან მოგების გადასახადის დეკლარაციის წარდგენის ვადის გასვ-ლამდე, მისი წარდგენის ვადის გაგრძელების შემთხვევაში, გადამხდელთა პირადი აღრიცხვის ბარათზე გადასახადის გადახდის დრო არ იცვლება. ამიტომ გადამხდელთა პირადი აღრიცხვის ბარათზე გადაუხდელი გადასახადის თანხის მიხედვით მოხდება საურავის დარიცხვა.

მაგალითი:

შპს ,,ელიტამ“ 2005 წლის 30 მარტს საგადასახადო ორგანოს მიმართა განცხადებით 2004 წლის მოგების გადასახადის დეკლარაციის ვადის გაგრძელებაზე და თან გადაიხადა ამ დროისათვის მოსალოდნელი გადასახადი თანხით 25000 ლარის ოდენობით. ამ შემთხვევაში დეკლარაციის წარდგენის ვადა ავტომატურად გრძელდება 3 თვით. 

შპს ,,ელიტამ“ 2004 წლის მოგების გადასახადის დეკლარაცია საგადასახადო ორგანოს წარუდგინა 2005 წლის 1 ივლისს, რომლის მიხედვითაც მოგების გადასახადში ერიცხება 35000 ლარი, ანუ 10000 ლარით მეტი. ამ შემთხვევაში შპს ,,ელიტას“ 10000 ლარგადაუხდელ თანხაზე დაერიცხება საურავი თი-თოეულ დღეზე 0.07 პროცენტის ოდენობით.

[10000 X (91 X 0.07)] = 637 ლარი.“.

16. მე-4 მუხლს დაემატოს შემდეგი შინაარსის 15 პუნქტი:

,,15. გადასახადის გადამხდელის საგადასახადო ვალდებულება შეიძლება შეასრულოს სხვა პირმა ,,საქართველოში უნაღდო ანგარიშსწორების წესების დამტკიცების შესახებ“ საქართველოს ეროვნული ბანკის პრეზიდენტის 2007 წლის 26 ივნისის №166 ბრძანებით განსაზღვრული საგადახდო დავალების შესაბამისად. ასეთ შემთხვევაში შესრულებული საგადასახადო ვალდებულება (გადახდილი გადასახადის ან/და სანქციის თანხა) უკან დაბრუნებას არ ექვემდებარება.“.

17. მე-4 მუხლის მე-2 პუნქტი ჩამოყალიბდეს შემდეგი რედაქციით:

,,2. თითოეული ვადაგადაცილებული დღისათვის საურავის დარიცხვა ხორციელდება საგადასახადო დავალიანების წარმოქმნის მომდევნო კალენდარული დღიდან თითოეული ვადაგადაცილებული დღისათვის ,,საგადასახადო მოთხოვნის“ წარდგენის ან წარუდგენლობის მიუხედავად, თუ საქართველოს კანონმდებლობით სხვა რამ არ არის გათვალისწინებული. თუ გადასახადის გადამხდელი საურავის დარიცხვის ვალდებულების ვადის დადგომის შემდეგ გადაიხდის გადასახადის ძირითადი თანხის ნაწილს, გადახდის მომდევნო კალენდარული დღიდან საურავის დარიცხვა გაგრძელდება საგადასახადო დავალიანების ფაქტობრივად დარჩენილ ნაწილზე, ხოლო თუ მოვალე მთლიანად დაფარავს საგადასახადო დავალიანებას, ამ შემთხვევაში დავალიანების დაფარვის მომდევნო კალენდარული დღიდან შეწყდება საურავის დარიცხვა. დარიცხული საურავის თანხები ჩაირიცხება ,,ბიუჯეტის შემოსულობების სახაზინო კოდების დამტკიცების შესახებ“ საქართველოს ფინანსთა მინისტრის 2007 წლის 22 ნოემბრის №1226 ბრძანებით დამტკიცებული №3 დანართით (,,ბიუჯეტის შემოსულობების სახის განმსაზღვრელი სახაზინო კოდები“) განსაზღვრული შესაბამისი გადასახადის სახაზინო კოდებზე. საურავის გაანგარიშება წარმოებს შემდეგი ფორმულის გამოყენებით:

ს = (ნ X დ X 0.07) : 100, სადაც:

ს – დარიცხული საურავის ოდენობა;

ნ – ნარჩენის (ვადაგადაცილებული დავალიანების) თანხა;

დ – ვადაგადაცილებული დღეების რაოდენობა.“.

18. მე-4 მუხლს დაემატოს შემდეგი შინაარსის 21 პუნქტი:

,,21. სა​გა​და​სა​ხა​დო და​ვა​ლი​ა​ნე​ბის თან​ხას სა​უ​რა​ვი და​ე​რიც​ხე​ბა მი​უ​ხე​და​ვად იმი​სა, გა​მო​ყე​ნე​ბულ იქ​ნა თუ არა მო​ვა​ლის მი​მართ სა​გა​და​სა​ხა​დო სა​მარ​თალ​დარ​ღვე​ვის​თვის პა​სუ​ხის​მგებ​ლო​ბის სხვა ღო​ნის​ძი​ე​ბე​ბი.“.

19. მე-5 მუხლის მე-10 პუნქტი ჩამოყალიბდეს შემდეგი რედაქციით:

,,10. მე-9 სვეტში გამოიყოფა დავალიანების თანხა, რომელზედაც არ ხდება საურავის დარიცხვა. კერძოდ: 

ა) რეაბილიტაციის შესახებ განჩინების კანონიერ ძალაში შესვლიდან შესაბამისი პროცესის დასრულებამდე, რეაბილიტაციის პროცესში მყოფი საწარმოს ამ პროცესის დაწყებამდე არსებული ვადაგადაცილებული საგადასახადო დავალიანებები;

ბ) რეაბილიტაციის პროცესი შესვლის დროს გატარდება შემდეგი ოპერაციებით:

ბ.ა) ,,შეუმცირდა რეაბილიტაციის საფუძველზე“ და თანხა მოიხსნება ნარჩენის ნაშთიდან, რომელზეც ერიცხებოდა საურავი (დანართი 1, სვ. 8);

ბ.ბ) ,,დაერიცხა რეაბილიტაციის საფუძველზე“ და თანხა აისახება გრაფაში ,,ნარჩენი თანხა, რომელ-საც საურავი არ ერიცხება“ (დანართი 1, სვ. 9 და სვ. 8);

გ) რეაბილიტაციის პროცესიდან გამოსვლის დროს გატარდება შემდეგი ოპერაციებით:

გ.ა) ,,შეუმცირდა რეაბილიტაციის დასრულების საფუძველზე“ და თანხა მოიხსნება ,,ნარჩენი თანხა, რომელსაც საურავი არ ერიცხება“ ნაშთიდან. (დანართი 1, სვ. 9 და სვ. 8);

გ.ბ) ,,დაერიცხა რეაბილიტაციის დასრულების საფუძველზე“ და თანხა აისახება გრაფაში ,,ნარჩენი“ (დანართი 1, სვ. 8) და დაერიცხება საურავი.“.

20. მე-5 მუხლის მე-17 პუნქტი ჩამოყალიბდეს შემდეგი რედაქციით:

,,17. საურავის დარიცხვა გპაბ-ზე მიმდინარეობს ყოველდღიურად და ჩანაწერები მის შესახებ წარმოებს ყოველი გატარებული ოპერაციის დროს. ინფორმაცია საურავის შესახებ ითვლება ნებისმიერი მითითებული პეროიდისათვის.“.

21. მე-7 მუხლის პირველი პუნქტი ჩამოყალიბდეს შემდეგი რედაქციით:

,,1. გადასახადების აღრიცხვის სწორად წარმოების კონტროლის მიზნით, საგადასახადო ორგანოს მომსახურების/გადამხდელთა მომსახურების სამმართველოს მიერ, როგორც წესი, ხდება გპაბ-ზე წარმოებული ჩანაწერების სისწორის ვიზუალური შემოწმება (ბარათიდან ნებისმიერი ინფორმაციის, შედარების აქტის, ცნობის და სხვა ანალოგიური სახის შემთხვევებისას), რომლებიც დაკავშირებულია გპაბ-ში ან/და შედარების აქტში არსებული ინფორმაციის მოთხოვნის დროს.“. 

22. მე-7 მუხლის მე-5 პუნქტი ჩამოყალიბდეს შემდეგი რედაქციით:

,,5. საგადასახადო ორგანოს მომსახურების/გადამხდელთა მომსახურების სამმართველოს მიერ წელიწადში ორჯერ ხდება აღრიცხვაზე მყოფი, მოცემული საგადასახადო ორგანოს მასშტაბებით, არანაკლებ 50 მსხვილი გადამხდელის პირველადი საბუთებისა და გპაბ-ში ჩანაწერების თავისდროულობის და უტყუარობის შემოწმება. დანარჩენი გადამხდელებისათვის შემოწმება უნდა განხორციელდეს წელიწადში ერთხელ მაინც.“. 

23. მე-7 მუხლის მე-11 პუნქტი ჩამოყალიბდეს შემდეგი რედაქციით:

,,11. გადამხდელის მიერ ბიუჯეტთან ანგარიშსწორების შედარების აქტის მოთხოვნის შემთხვევაში საგადასახადო ორგანო ახორციელებს შედარებას არსებული ყოველი საგადასახადო წლის მდგომარეო-ბით ან ბოლო შედარების თარიღიდან, თუ ამის დადგენა შესაძლებელია.“.

24. მე-8 მუხლის 31 პუნქტის ,,ვ“ ქვეპუნქტი ჩამოყალიბდეს შემდეგი რედაქციით: 

,,ვ) გადამხდელის/საგადასახადო აგენტის ან სხვა ვალდებული პირის მიერ ადგილსამყოფელის ან საქმიანობის განხორციელების ადგილის შეცვლის შესახებ, ამ პირის ახალი ადგილსამყოფელის ან საქმიანობის განხორციელების მიხედვით მდებარე საგადასახადო ორგანოსათვის სათანადო დოკუმენტები გადაცემულ უნდა იქნას გადამხდელის/საგადასახადო აგენტის გადაყვანიდან 10 კალენდარული დღის განმავლობაში, რომელიც, თავის მხრივ ვალდებულია დაუდასტუროს დოკუმენტაციის გამგზავნ საგადასახადო ორგანოს აღნიშნული დოკუმენტების მიღების შესახებ. დაუშვებელია შედარების აქტის გაფორმების გარეშე გადასახადის გადამხდელის/საგადასახადო აგენტის ან სხვა ვალდებული პირის ერთი საგადასახადო ორგანოდან მეორეში გადაყვანა.“.

25. მე–8 მუხლის მე-4 პუნქტი ჩამოყალიბდეს შემდეგი რედაქციით: 

,,4. საწარმოს (ორგანიზაციის) რეორგანიზაციის შემთხვევაში ფორმდება შედარების აქტი და რეორგა-ნიზებული გადამხდელის ბიუჯეტში გადასახდელების ანგარიშგების სალდო გადაიტანება ახლად შექმნილი უფლებამონაცვლე ორგანიზაციის გადამხდელთა პირადი აღრიცხვის ბარათზე რეორგანიზაციის თა-რიღით (რეორგანიზაციის თარიღის ათვლა მოხდება საგადასახადო ორგანოს შესაბამისი უფლებამოსილი პირის მიერ სათანადო ინდივიდუალური ადმინის-ტრაციულ-სამართლებრივი აქტის გამოცემის თარი-ღიდან). რეორგანიზებული გადამხდელის გპაბ-ზე ზედმეტობის არსებობის შემთხვევაში – აღნიშნული ზედმეტობა უფლებამონაცვლე საწარმოს (ორგანიზა-ციის) გპაბ-ზე მოქმედებს სალდოს გადატანის თარი-ღიდან. ამასთან, უფლებამონაცვლე ორგანიზაცია ვალ-დებულია შეასრულოს რეორგანიზებული გადამხდე-ლის საგადასახადო ვალდებულებები და გადაიხადოს ყველა გადასახადი, სანქცია ან/და საურავი, რომლებიც წარმოშობილი იყო რეორგანიზაციამდე. რეორგანიზე-ბული პირის რამდენიმე უფლებამონაცვლის არსებო-ბის შემთხვევაში ,,სალდო“, ნარჩენი ან ზედმეტობა განაწილდება ამ უფლებამონაცვლეებს შორის მათი წილის შესაბამისად.“.

26. მე-8 მუხლს დაემატოს შემდეგი შინაარსის 41 – 43 პუნქტები:

,,41. ,,მეწარმეთა შესახებ“ საქართველოს კანონით განსაზღვრულ საწარმოთა რეორგანიზაციისას (გარ-დაქმნა, შერწყმა, გაყოფა) საწარმოთა შერწყმის შედე-გად გაერთიანებული ცალკეული საწარმოები წყვეტენ არსებობას და გაერთიანების შედეგად ისინი აღარ არსებობენ როგორც სამართალსუბიექტები, ხოლო საწარმო, რომელსაც მიუერთდნენ (თუ ასეთს აქვს ადგილი) აგრძელებს არსებობას და გაერთიანების შედეგად წარმოშობილი საწარმო არის მიერთებული საწარმოს უფლებამონაცვლე, საქართველოს საგადასა-ხადო კოდექსის 61-ე მუხლის მე-4 და მე-5-ე ნაწი-ლების შესაბამისად. 

42. საწარმოთა შერწყმის (მიერთების) შემთხვევაში საგადასახადო ორგანოს უფროსი ან სათანადოდ უფლებამოსილი პირი გამოსცემს ინდივიდუალურ ადმინისტრაციულ-სამართლებრივ აქტს, რომლის საფუძველზეც შეიტანება ცვლილებები საწარმოს სახელმწიფო რეგისტრაციის მონაცემებში და გაუქ-მებულ იქნება მათი სახელმწიფო რეგისტრაცია, სადაც მიეთითება – ,,გაუქმებულია (ლიკვიდირებუ-ლია) შერწყმის (გაერთიანების) შედეგად.“ ხოლო იმ საწარმოს სამეწარმეო რეესტრის ფორმულარში, რომელთანაც შერწყმა (მიერთება) განხორციელდა, შეიტანება ყველა ის მონაცემი, რომელსაც შერწყმის (მიერთების) ხელშეკრულება და საწარმოს ახალი წესდება ითვალისწინებს.

43. საწარმოს (ორგანიზაციის) გპაბ-ის გაერთიანე-ბის დროს, ანუ ერთ საწარმოზე (ორგანიზაციაზე) ორი და მეტი გადამხდელთა პირადი აღრიცხვის ბარათის შეცდომით გახსნის შემთხვევაში, ფორმდება შედარების აქტი ყველა არსებული ბარათების მიხედ-ვით და გადამხდელის ბიუჯეტში გადასახდელების ანგარიშგების სალდო გადაიტანება ერთ-ერთ გადამ-ხდელთა პირადი აღრიცხვის ბარათზე მიღებული გადაწყვეტილების თარიღით და გამოიყვანება საერთო სალდო ყველა ჩანაწერის გათვალისწინებით. გაუქ-მებული გპაბ-ის ნაშთები განულდება უკუოპერაციე-ბით. თუ ხორციელდება ოპერაციების გადატანა, მაშინ ნაშთის გამოყვანა განხორციელდება ავტომატუ-რად და გაუქმებულ გპაბ-ის განულება მოხდება ნაშთების განულებით უკუოპერაციების გატარებით.“.

27. მე-8 მუხლის 117 პუნქტი ჩამოყალიბდეს შემდეგი რედაქციით:

,,117. სალიკვიდაციო გადაწყვეტილების მიღების შემდეგ გპაბ-ზე ხდება ნაშთის განულება უკუოპე-რაციებით. საწარმოს/ორგანიზაციის ლიკვიდაციის სტატუსის მინიჭების შემდგომ პერიოდში გპაბ-ზე საჭიროების შემთხვევაში ხორციელდება ოპერაციების ასახვა საბოლოო მიზნობრიობის გარკვევამდე.“.

28. მე-10 მუხლის მე-7 პუნქტი ჩამოყალიბდეს შემდეგი რედაქციით:

,,7. საწარმოს/ორგანიზაციის ლიკვიდაციის შემ-თხვევაში გადახდილი გადასახადებისა და სანქციების თანხების ჯამის დარიცხული გადასახადებისა და სანქციების თანხების ჯამზე გადამეტების შემთხვევაში, შესაბამისი საგადასახადო ორგანო პირველ რიგში მას ჩათვლის ლიკვიდაციის პროცესში მყოფი საგადა-სახადო სუბიექტის სხვა გადასახადების გადახდების (მათ შორის, სანქციების) ანგარიშში დავალიანების საერთო თანხის პროპორციულად ან უბრუნებს ლიკ-ვიდაციის პროცესში მყოფ საგადასახადო სუბიექტს, საქართველოს საგადასახადო კოდექსის 71-ე მუხლით დადგენილი წესით.“.

29. მე-10 მუხლის 213 პუნქტი ჩამოყალიბდეს შემდეგი რედაქციით:

,,213. არარეზიდენტ პირს, რომელიც საქართველოში არსებული წყაროდან იღებს საქართველოს საგადასახადო კოდექსის 197-ე მუხლის პირველი ნაწილის ,,გ“ და ,,დ“ ქვეპუნქტებით განსაზღვრულ შემოსავლებს და გადახდის წყაროსთან დაუკავდა შესაბამისი გადასახადი, უფლება აქვს საგადასახადო აღრიცხვის ადგილის მიხედვით საგადასახადო ორგანოს საანგარიშო წლის მომდევნო წლის პირველ აპრილამდე, წარუდგინოს საგადასახადო დეკლარაცია დაკავებული გადასახადის თანხის დაბრუნების მოთხოვნით.“.

30. მე-10 მუხლს დაემატოს შემდეგი შინაარსის 22-ე და 23-ე პუნქტები:

,,22. საგადასახადო აგენტი (დამქირავებელი), რომელმაც ფიზიკურ პირს ხელფასის სახით განაცემზე ზედმეტად (შეცდომით, არასწორად) დაუკავა საშემოსავლო გადასახადი, უფლებამოსილია მოახდინოს კუთვნილი საშემოსავლო გადასახადის გადაანგარიშება, აუნაზღაუროს ფიზიკურ პირს ზედმეტად გადახდილი თანხა და საგადასახადო ორგანოში შესაბამისი საანგარიშო პერიოდის (პერიოდების) მიხედვით წარადგინოს დეკლარაცია ფიზიკურ პირზე გადახდილი თანხების და დაკავებული საშემოსავლო გადასახადის ოდენობის შესახებ, სათანადოდ კორექტირებული.

 23. იმ შემთხვევაში, თუ ობიექტური მიზეზების გამო შეუძლებელია საგადასახადო აგენტის მიერ ზედმეტად (შეცდომით, არასწორად) დაკავებული საშემოსავლო გადასახადის დაბრუნება (ფიზიკურმა პირმა შეწყვიტა მუშაობა იმ საწარმოში, სადაც მას არ ჰქონდა გავრცელებული კანონმდებლობით გათვალისწინებული შეღავათი. საწარმო, სადაც ფიზიკური პირი დაქირავებით მუშაობდა ლიკვიდირებულია, აღარ ფუნქციონირებს და ა.შ), მაშინ ფიზიკური პირისათვის ზედმეტად დაკავებული საშემოსავლო გადასახადის დაბრუნება უნდა განხორციელდეს საქართველოს საგადასახადო კოდექსის 217-ე მუხლის მე-5 ნაწილის შესაბამისად, საცხოვრებელი ადგილის მი-ხედვით საგადასახადო ორგანოში დეკლარაციის წარდგენის გზით. ამასთან, დაცულ უნდა იქნეს ზედმეტად გადახდილი თანხის გამოვლენის ხანდაზმულობის 6-წლიანი ვადა.“.

31. მე-11 მუხლს დაემატოს შემდეგი შინაარსის 71 პუნქტი:

,,71. იმ შემთხვევაში თუ გადასახადის გადამხდელის მიერ რესტრუქტურიზებული დავალიანების თანხა მთლიანად დაფარულ იქნება ვადაზე ადრე (გაყინვის პერიოდში) მას პროცენტები (სარგებელი) და საჯარიმო სანქციები არ დაერიცხება, ხოლო თუ დავალიანება მთლიანად დაფარულ იქნება გადავა-დების პერიოდში, მაშინ სარგებელი დაერიცხება გრაფიკით გათვალისწინებული თანხის ფარგლებში, იმ პერიოდის ჩათვლით, რომელი თარიღისთვისაც მოხდება რესტრუქტურიზებული თანხის მთლიანად დაფარვა.

მაგალითი: შპს ,,ელიტა“-მ რესტრუქტურიზებული დავალიანება 8400.0 ათ. ლარი მთლიანად დაფარა 2007 წლის 25 დეკემბერს გაყინვის პერიოდში (გაყინვის პერიოდი განსაზღვრული ჰქონდა 2007 წლის 1 იანვრიდან 2009 წლის 1 იანვრამდე), ამ პერიოდში მას სარგებელი არ დაერიცხება.

მაგალითი: შპს ,,ელიტა“-მ რესტრუქტურიზებული დავალიანება 8400.0 ათ. ლარი მთლიანად დაფარა 2009 წლის 25 აგვისტოსათვის. რესტრუქტურიზებული დავალიანების დაფარვის გრაფიკის მიხედვით 2009 წლის 25 აგვისტოსათვის სარგებლის თანხა განსაზღვრულია 12500 ლარის ოდენობით, რომელიც ექვემდებარება დარიცხვას.“.

32. მე-11 მუხლს დაემატოს შემდეგი შინაარსის 92 პუნქტი:

,,92. იმ შემთხვევაში, თუ რესტრუქტურიზებული თანხის დაფარვა მოხდა ვადამდე (გაყინვის პერიოდში), ამ შემთხვევაში გადამხდელთა პირადი აღრიცხვის ბარათზე მთლიანად აღდგება (დაერიცხება) რესტრუქტურიზებული დავალიანება როგორც ძირითადი ნაწილის, ასევე საურავის თანხით ცალ-ცალკე. აღნიშნულ თანხას არ დაერიცხება ხელშეკრულებით და დაფარვის გრაფიკით გათვალისწინებული სარგებლის თანხა, ხოლო თუ რესტრუქტურიზებული დავალიანების დაფარვა მოხდა ვადამდე (გადავადების პერიოდში), მაშინ აღდგება მთლიანად რესტრუქტურიზებული თანხა. ამავე დროს მას დაერიცხება სარგებელი გადახდის თარიღამდე ხელშეკრულებით და დაფარვის გრაფიკით გათვალისწინებული თანხით.

მაგალითი: სს ,,ელიტა“-ს 8400.0 ათ. ლარი (მ.შ. ძირითადი 6350.0 ათ. ლარი, საურავი 2050.0 ათ. ლარი) რესტრუქტურიზებული აქვს 5 წლით, 2007 წლის 1 ივლისიდან 2012 წლის 1 ივლისამდე. მათ შორის გაყინვის პერიოდია 2 წელი, 2007 წლის 1 ივლისიდან 2009 წლის 1 ივლისამდე, გადავადების პერიოდი 2009 წლის 1 ივლისიდან 2012 წლის 1 ივლისამდე. სარგებელი ხელშეკრულების და გრაფიკის მიხედვით 150.0 ათ. ლარია. საზოგადოებამ რესტრუქტურიზებული დავალიანება გადაიხადა მთლიანად გაყინვის პერიოდში და მოხდება რესტრუქტურიზებული დავალიანების მთლიანად აღდგენა (დარიცხვა) ცალ-ცალკე, ძირითადი თანხისა და საურავის ნაწილში, რაც შეეხება ხელშეკრულებით გათვალისწინებულ სარგებლის თანხას, იგი გაყინვის პერიოდში გადასახდელად დარიცხვას არ ექვემდებარება. იმ შემთხვევაში, თუ რესტრუქტურიზებული თანხის დაფარვა მოხდება გადავადების პერიოდში (2009 წლის 1 ივლისის შემდეგ პერიოდში), მაშინ რესტრუქტურიზებული თანხის მთლიანად აღდგენასთან ერთად დაერიცხება სარგებელი ხელშეკრულების და გრაფიკის მიხედვით 2009 წლის 1 ივლისიდან გადახდის თარიღამდე გამოანგარიშებული თანხით.“. 

33. მე-11 მუხლს დაემატოს შემდეგი შინაარსის 121 პუნქტი:

,,121. საქართველოს ფინანსთა სამინისტროსთან გაფორმებული ხელშეკრულებით გათვალისწინებული რესტრუქტურიზებული თანხის დაფარვის გრაფიკიდან გამომდინარე, გადამხდელთა პირადი აღრიცხვის ბარათზე გადასახადის სახეების მიხედვით თანხების დარიცხვა უნდა მოხდეს იმ გადასახადის სახეებთან პროპორციით, რომელიც ნაჩვენებია საგადასახადო ორგანოს მიერ გაცემულ ცნობაში შემდეგი თანმიმდევრობით:

ა) გადასახადის ძირითადი თანხა;

ბ) ფინანსური სანქციის სახით დარიცხული ჯარიმის თანხა;

გ) დარიცხული საურავის თანხა;

მაგალითი: შპს ,,ელიტას“ რესტრუქტურიზებული საგადასახადო დავალიანება შეადგენს 1080 ლარს. მათ შორის ძირითადი 360 ლარი, სანქცია 360 ლარი, ხოლო საურავი 360 ლარი. სახეების მიხედვით რესტრუქტურიზებულია:


   ძირითადი
სანქცია
საურავი

დღგ
    120
120
120

აქციზი
    120
120
120

საშემოსავლო 120
120
120
სულ:
    360
360
360

 ხოლო სარგებლის თანხაა 90 ლარი, რომელიც დამტკიცებული გრაფიკის თანახმად გადამხდელმა უნდა დაფაროს 9 თვის განმავლობაში, ყოველკვარტალურად 30 ლარის ოდენობით ძირითად გადასახადთან ერთად. სულ გადასახადის გადამხდელმა გრაფიკის თანახმად 9 თვის განმავლობაში უნდა გადაიხადოს 1170 ლარი (საგადასახადო დავალიანება 1080 ლარს დამატებული სარგებლის თანხა 90 ლარი), ყოველკვარტალურად 390 ლარი (1170:3) ამ შემთხვევაში აღნიშნული გადასახადების დარიცხვა (გარდა სარგებლის თანხისა) გადამხდელთა პირადი აღრიცხვის ბარათზე განხორციელდეს შემდეგნაირად:

34. მე-11 მუხლის მე-13 და მე-14 პუნქტები ჩამოყალიბდეს შემდეგი რედაქციით:

,,13. გაკოტრების საქმისწარმოების დაწყებიდან, რეაბილიტაციის შესახებ გამოტანილი განჩინების ძალაში შესვლის დღიდან, შესაბამისი რეჟიმის დასრულებამდე გაკოტრების ან რეაბილიტაციის პროცესში მყოფ საწარმოს, ამ რეჟიმის/პროცესის დაწყებამდე არსებულ ვადაგადაცილებულ საგადასახადო დავალიანებაზე საურავი არ დაერიცხება. 

,,მაგალითი: სასამართლოს განჩინებით დაწყებულია სს ,,ელიტას“ გაკოტრების საქმისწარმოება (სასამართლო განჩინება კანონიერ ძალაში შესულია 2007 წლის 1 იანვრიდან). ამ პერიოდისათვის სს ,,ელიტა“-ს ერიცხებოდა ვადაგადაცილებული დავალიანება 8400.0 ათ. ლარის ოდენობით (ძირითადი 6350.0 ათ. ლარი და საურავი 2050.0 ათ. ლარი). საქართველოს საგადასახადო კოდექსის 129-ე მუხლის მე-4 ნაწილის შესაბამისად განჩინების კანონიერ ძალაში შესვლიდან (2007 წლის 1 იანვარი) შესაბამისი რეჟიმის დასრულებამდე სს ,,ელიტა“-ს ამ რეჟიმის დაწყებამდე არსებულ ვადაგადაცილებულ დავალიანებას (ძირითადი 6350.0 ათ. ლარი) საურავი არ ერიცხება.

14. საგადასახადო ვალდებულებების შესრულების უზრუნველყოფის ღონისძიებები შეიძლება შეჩერდეს გადასახადის გადამხდელის დასაბუთებული წერილობითი განცხადების წარდგენის საფუძველზე, რომელსაც თან უნდა ერთვოდეს საგადასახადო ვალდებულებების შესრულების უზრუნველსაყოფად (გადასახდელი გადასახადის ან/და სანქციის და შეჩერების პერიოდში მასზე დარიცხული საურავის ოდენობის გათვალისწინებით) საბანკო გარანტია ან ფინანსური გარანტია.“.

35. მე-11 მუხლს დაემატოს შემდეგი შინაარსის 141 და 142 პუნქტები:

,,141. საგადასახადო ვალდებულებების უზრუნველყოფის ღონისძიებების შეჩერების შესახებ გადაწყვეტილებას იღებს:

ა) საგადასახადო ორგანო, თუ შესასრულებელი საგადასახადო ვალდებულება არ აღემატება 250 000 ლარს, ხოლო შეჩერების ვადა არ აღემატება 6 თვეს;

ბ) საქართველოს ფინანსთა სამინისტროს შემოსავლების სამსახური, თუ შესასრულებელი საგადასახადო ვალდებულება არ აღემატება 1 000 000 ლარს, ხოლო შეჩერების ვადა არ აღემატება 1 წელს.

,,142. საგადასახადო ვალდებულებების შესრულების უზრუნველყოფის ღონისძიებების შეჩერება არ ათავისუფლებს გადასახადის გადამხდელს ბიუჯეტში გადასახადის არადროულად ჩარიცხვის გამო დარიცხული საურავის გადახდისაგან.“. 

36. მე-11 მუხლს დაემატოს შემდეგი შინაარსის 151 პუნქტი:

,,151. იმ შემთხვევაში, როდესაც საწარმოს მიმართ სასამართლოს მიერ გაკოტრების საქმისწარმოების დაწყების შესახებ გამოტანილი განჩინება გამოქვეყნდება, გადამხდელთა პირადი აღრიცხვის ბარათზე მოხდება ვადაგადაცილებული დავალიანების გამიჯვნა (შემცირება) მიმდინარე გადასახდელებისაგან, რომელიც ერიცხებოდა გაკოტრების რეჟიმში მყოფ საწარმოს განჩინების გამოქვეყნების დღისათვის. ხოლო გაკოტრების საქმისწარმოების დამთავრების თარიღისათვის გადამხდელთა პირადი აღრიცხვის ბარათზე მოხდება ზემოთ აღნიშნული საგადასახადო დავალიანების თანხების აღდგენა (დარიცხვა) გადასახადების სახეების მიხედვით. რაც შეეხება ბიუჯეტთან ანგარიშსწორების შესახებ შედარების აქტს, მასში შენიშვნის სახით აღინიშნება, რომ საწარმო იმყოფება გაკოტრების საქმისწარმოების რეჟიმში, რომელსაც ამ რეჟიმის დაწყების მომენტისათვის ერიცხებოდა ვადაგადაცილებული დავალიანება. გადამხდელთა პირადი აღრიცხვის ბარათზე გაკოტრების რეჟიმში მომუშავე საწარმოების ვადაგადაცილებული დავალიანებების გამიჯვნა (შემცირება) მოხდება იმ საწარმოებზე, რომლებიც ამ რეჟიმში მუშაობენ ,,გაკოტრების საქმეთა წარმოების შესახებ“ საქართველოს კანონის შესაბამისად და იმ საწარმოებზეც, რომლებიც ამ პროცესში მუშაობას იწყებენ ,,გადახდისუუნარობის საქმეთა წარმოების შესახებ“ საქართველოს კანონის მოთხოვნებიდან გამომდინარე. ამ პუნქტის დამატებამდე გაკოტრების რეჟიმში მომუშავე საწარმოების მიმართ გაკოტრების შესახებ გადამხდელთა პირადი აღრიცხვის ბარათებზე გატარებული ოპერაციები მოყვანილ იქნას შესაბამისობაში ამ პუნქტის დებულებებთან. გაკოტრების საქმის გახსნისას ვადაგადაცილებული საგადასახადო დავალიანებების აღრიცხვა იწარმოებს ამ ინსტრუქციის დანართი №26-ის შესაბამისად. 

მაგალითი: სასამართლოს შესაბამისი განჩინების საფუძველზე დაწყებულია შპს ,,ელიტას“ გაკოტრების საქმის წარმოება. სასამართლოს ზემოაღნიშნული განჩინება გამოქვეყნებულია 2008 წლის 1 თებერვალს, ამ პერიოდისათვის მისი ვადაგადაცილებული საგადასახადო დავალიანება შეადგენდა 8400 ათ. ლარს (ძირითადი – 6350 ათ. ლარი, საურავი – 2050 ათ. ლარი) გადამხდელთა პირადი აღრიცხვის ბარათზე გადასახადის სახეების მიხედვით მოხდება არსებული დავალიანების თანხების შემცირება, რის შესახებაც გაკეთდება ჩანაწერი ,,შემცირებულია გაკოტრების საქმისწარმოების დაწყებასთან დაკავშირებით“, ხოლო გაკოტრების საქმისწარმოების დასრულების თარიღისათვის დაერიცხება (აღდგება) გაკოტრების საქმისწარმოების დაწყების პერიოდისათვის შემცირებული დავალიანების თანხა (გადასახადის სახეების მიხედვით) და გაკეთდება ჩანაწერი ,,დარიცხულია გაკოტრების საქმის წარმოების დამთავრებასთან დაკავშირებით.“. 

37. მე-12 მუხლის მე-2 პუნქტი ჩამოყალიბდეს შემდეგი რედაქციით:

,,2. ,,საგადასახადო მოთხოვნა“ (დანართი №10, №10ა, №10ბ, №10გ და №10ვ) წარმოადგენს საგადა-სახადო ორგანოს მიერ საქართველოს საგადასახადო კოდექსისა და ამ ინსტრუქციით დადგენილი წესით გამოცემულ ინდივიდუალურ ადმინისტრაციულ-სამართლებრივ აქტს, რომელიც წარედგინება გადასახადის გადამხდელს/საგადასახადო აგენტს ან სხვა ვალდებულ პირს და მისი შესრულება სავალდებულოა.“.

38. მე-12 მუხლის მე-10 პუნქტი ჩამოყალიბდეს შემდეგი რედაქციით:

,,10. დაზღვეული საფოსტო გზავნილით გაგზავნის შემთხვევაში საგადასახადო ორგანოსათვის დოკუმენტის/წერილის გადაცემის თარიღად ითვლება საფოსტო გზავნილის გაგზავნის თარიღი.“.

39. მე-14 მუხლის მე-5 პუნქტი ჩამოყალიბდეს შემდეგი რედაქციით:

,,5. საგადასახადო ორგანომ ,,გადასახადის გადამხდელის მოთხოვნა“ მისი დაკმაყოფილების შემთხვევაში უნდა შეასრულოს მისი მიღებიდან 3 თვის ვადაში, თუ საგადასახადო კანონმდებლობით სხვა რამ არ არის დადგენილი.“.

40. დაემატოს შემდეგი შინაარსის 151 მუხლი:


,,მუხლი 151. გადამხდელთა პირადი აღრიცხვის ბარათების წარმოების წესი ვადაგადაცილებული საგადასახადო დავალიანების ჩამოწერისას
1. საქართველოს საგადასახადო კოდექსის 281-ე მუხლის 21-ე ნაწილის მიხედვით: მიწაზე ქონების გადასახადის გადამხდელ ფიზიკურ პირებს და ადგილობრივი თვითმმართველობისა და მმართველობის ორგანოებს შეუწყდეთ საგადასახადო ვალდებულებები 2005 წლის 1 იანვრამდე პერიოდისათვის მიწის ნაკვეთების მიხედვით გაანგარიშებული ქონების გადასახადის ვადაგადაცილებულ დავალიანებათა თანხებზე და მათზე დარიცხულ სანქციებზე. საგადასახადო ორგანოებმა აღნიშნულ დავალიანებათა (მათ შორის, საურავების) ჩამოწერა განახორციელონ გადამხდელთა პირადი აღრიცხვის ბარათზე ასახვით, საქართველოს საგადასახადო კოდექსის 92-ე მუხლის გაუთვალისწინებლად.

2. ამ მუხლის პირველი ნაწილი მიწაზე ქონების გადასახადისაგან ათავისუფლებს მიწაზე ქონების გადასახადის გადამხდელ ყველა ფიზიკურ პირს, მათ შორის, ინდივიდუალურ მეწარმე ფიზიკურ პირებსაც.

3. საქართველოს საგადასახადო კოდექსის 281-ე მუხლის 21-ე ნაწილის ამოქმედებამდე, მიწაზე ქო-ნების გადასახადში არსებული დავალიანების დაფარვის შემთხვევაში დავალიანება დაფარულად ჩაითვლება, ხოლო აღნიშნული მუხლის ამოქმედების ანუ ჩამოწერის ვალდებულების წარმოქმნის შემდეგ გადახდილი გადასახადის თანხა ჩაითვლება ზედმეტად გადახდილად.

4. საქართველოს საგადასახადო კანონმდებლობა ,,იჯარის გადასახადი“-ს ცნებას არ ითვალისწინებს. ამდენად, თუ საკითხი ეხება ფიზიკურ პირს, რომელსაც სახელმწიფოსაგან იჯარით აქვს აღებული მიწა, მაშინ მიწის ნაკვეთის მიხედვით გაანგარიშებული მიწაზე ქონების გადასახადის ვადაგადაცილებულ დავალიანებათა თანხებზე ვალდებულება უწყდება მიწაზე ქონების გადასახადის გადამხდელ ყველა ფიზიკურ პირს. 

5. საქართველოს საგადასახადო კოდექსის 281-ე მუხლის 21-ე ნაწილის შესაბამისად, ადგილობრივი თვითმმართველობისა და მმართველობის ორგანოებს მიწაზე ქონების გადასახადში უწყდება საგადასახადო ვალდებულებები, 2005 წლის 1 იანვრამდე პერიოდისათვის წარმოქმნილ საგადასახადო ვალდებულებებზე.

6. ფიზიკურ პირებს, ადგილობრივი მმართველობის და თვითმმართველობის ორგანოებს, რომლებსაც არ აქვთ გახსნილი მიწაზე ქონების გადასახადის გადამხდელთა პირადი აღრიცხვის ბარათები, მათზე რიცხული მიწაზე ქონების გადასახადის დავალიანებები ჩამოეწერებათ იმ სააღრიცხვო დოკუმენტაციის მონაცემების შესაბამისად, რომლის მიხედვითაც ფიქსირდება მათი საგადასახადო ვალდებულებები.

7. იმ შემთხვევაში, როდესაც 2005 წლის 1 იანვრამდე პერიოდისათვის კუთვნილ მიწაზე ქონების გადასახადში წარმოქმნილი საგადასახადო ვალდებულებები გადამხდელთა პირადი აღრიცხვის ბარათზე დარიცხულია დაგვიანებით, ამ შემთხვევაში საგადასახადო ორგანოებმა თითოეული გადამხდელის (ფიზიკური პირები, ადგილობრივი მმართველობის და თვითმმართველობის ორგანოები) მიხედვით უნდა მოახდინონ იდენტიფიცირება 2005 წლის 1 იანვრამდე პერიოდისათვის არსებული მიწის გადასახადის დავალიანებების (მათ შორის, საგადასახადო ორგანოს) ოდენობის შესახებ, ხოლო შემდგომ მათ მიმართ უნდა გავრცელდეს საქართველოს საგადასახადო კოდექსის 281-ე მუხლის 21-ე ნაწილით განსაზღვრული მოთხოვნები.

8. მნიშვნელობა არა აქვს, თუ როდის წარმოადგინა გადასახადის გადამხდელმა მიწაზე ქონების გადასახადის გადახდის დამადასტურებელი ქვითარი. ამ შემთხვევაში მნიშვნელობა ენიჭება საგადასახადო ვალდებულების წარმოქმნის და საგადასახადო ვალდებულების დაფარვის თარიღს. იმ შემთხვევაში, თუ საგადასახადო დავალიანება გადახდილია საქართველოს საგადასახადო კოდექსის 281-ე მუხლის 21-ე ნაწილის ამოქმედებამდე (2007 წლის 11 ივლისამდე), მაშინ სადგადასახადო დავალიანება დაფარულად ჩაითვლება, ხოლო აღნიშნული მუხლის ამოქმედების, ანუ ჩამოწერის ვალდებულების წარმოქმნის შემდეგ გადახდილი თანხა ჩაითვლება ზედმეტად გადახდილად.

9. მიწაზე ქონების გადასახადში წარმოქმნილი საგადასახადო ვალდებულების ჩამოწერა ეხება მხო-ლოდ ადგილობრივი თვითმმართველობისა და მმართველობის ორგანოებს და ფიზიკურ პირებს. შესაბამისად, სხვა პირებისათვის აღნიშნულ სახეში არსებული საგადასახადო დავალიანების ჩამოწერა ვერ განხორციელდება.

10. საქართველოს საგადასახადო კოდექსის 281-ე მუხლი არ ითვალისწინებს მიწაზე ქონების გადასახადის განაკვეთის გამოყენების მიზნის მიხედვით კლასიფიკაციას. შესაბამისად უნდა მოხდეს მიწაზე ქონების გადასახადში არსებული ყველა ვალდებულების ჩამოწერა. აღნიშნული მუხლის მოქმედება ვრცელდება მიწაზე ქონების გადასახადის გადამხდელ ყველა ფიზიკურ პირსა და ადგილობრივ თვითმმართველობასა და მმართველობაზე.

11. 2005 წლის 1 იანვრამდე პერიოდისათვის მიწაზე ქონების გადასახადის ვადაგადაცილებულ დავალიანებათა თანხებზე და მათზე დარიცხულ საგადასახადო სანქციებზე დავალიანებათა (მათ შორის საურავების) ჩამოწერა განხორციელდება გადამხდელთა პირადი აღრიცხვის ბარათზე ასახვით. კერძოდ, გაკეთდება შემდეგი ჩანაწერი: საქართველოს საგადასახადო კოდექსის 281-ე მუხლის 21-ე ნაწილის შესაბამისად, ,,ჩამოწერილია 2005 წლის 1 იანვრის მდგომარეობით მიწის ნაკვეთის მიხედვით გაანგარიშებულ ქონების გადასახადის ვადაგადაცილებული დავალიანება (დავალიანების თანხები ჩამოიწერება ცალკე ძირითადი და ცალკე დარიცხული სანქციის თანხის მიხედვით, მ.შ., საურავი). ასეთი ჩანაწერი გაკეთდება, როგორც სასოფლო-სამეურნეო, ისე არასასოფლო-სამეურნეო დანიშნულების მიწის გადასახადის ვადაგადაცილებული დავალიანების არსებობისას.

მაგალითი: სოფლის საკრებულოს გამგეობის 2005 წლის 1 იანვრის მდგომარეობით მიწის ნაკვეთის მიხედვით გაანგარიშებული ქონების გადასახადის ვადაგადაცილებული დავალიანება დარიცხული საურავით შეადგენდა 20500 ლარს, მათ შორის, ძირითადი 14455 ლარი და საურავი 6045 ლარის ოდენობით. ამ შემთხვევაში გადამხდელთა პირადი აღრიცხვის ბარათზე გაკეთდება შემდეგი ჩანაწერი: ,,ჩამოწერილია საქართველოს საგადასახადო კოდექსის 281-ე მუხლის 21-ე ნაწილის შესაბამისად მიწის (სასოფლო ან არასასოფლო) ნაკვეთის მიხედვით გამოანგარიშებული ძირითადი 14555 ლარი, დარიცხული სანქცია (მ.შ., საურავი) 6045 ლარი.“

12. საქართველოს საგადასახადო კოდექსის 281-ე მუხლის 22-ე ნაწილის მიხედვით, საქართველოს საგადასახადო კოდექსის 92-ე მუხლით გათვალისწინებულის გარდა, საქართველოს ფინანსთა მინისტრის მიერ დადგენილი წესით ვადაგადაცილებული საგადასახადო დავალიანება ჩამოეწერება იმ გადასახადის გადამხდელს (თუ გადასახადის გადამხდელს ჩამოეწერა ვადაგადაცილებული საგადასახადო დავალიანება და აგრძელებს ეკონომიკურ საქმიანობას, მაშინ მის მიმართ განახლდება ჩამოწერილი საგადასახადო ვალდებულების მოქმედება, საურავის დარიცხვა და ჯარიმის დაკისრება), თუ მისთვის არსებობს ერთ-ერთი შემდეგი წინაპირობა:

ა) საქართველოს კანონმდებლობა აღარ ითვალისწინებს გადასახადის გადამხდელის ორგანიზაციულ-სამართლებრივ ფორმას, ამასთანავე, ამ გადასახადის გადამხდელს არ განუხორციელებია საგადასახადო ანგარიშგება (დეკლარაციების წარდგენა) და საგადასახადო ვალდებულების შესრულება ბოლო 6 კალენდარული წლის განმავლობაში;

ბ) გადასახადის გადამხდელი არის ლიკვიდირებული საბიუჯეტო ორგანიზაცია;

გ) იურიდიული პირის ლიკვიდაცია განხორციელდა სასამართლოს გადაწყვეტილების საფუძველზე და იგი ამოიშალა სამეწარმეო რეესტრიდან.

13. იმ შემთხვევაში, როდესაც ვადაგადაცილებული საგადასახადო დავალიანება გადამხდელს ჩამოეწერა ამ ინსტრუქციის 151 მუხლის მე-12 პუნქტის ,,ა“ ქვეპუნქტის შესაბამისად და ჩამოწერა განხორციელდა ,,ვადაგადაცილებული საგადასახადო დავალიანებათა ჩამოწერის თაობაზე“ საქართველოს ფინანსთა მინისტრის მიერ გამოცემული შესაბამისი ინდივიდუალური ადმინისტრაციულ-სამართლებრივი აქტის საფუძველზე, გადამხდელთა პირადი აღრიცხვის ბარათზე გაკეთდება ჩანაწერი ,,ჩამოწერილია საქართველოს საგადასახადო კოდექსის 281-ე მუხლის 22-ე ნაწილის ,,ა“ ქვეპუნქტის შესაბამისად, საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები).“

მაგალითი: სოფლის კოლმეურნეობას (სახელმწიფო მეურნეობა) ერიცხება საგადასახადო დავალიანება 225100 ლარის ოდენობით (საქართველოს კანონმდებლობა აღნიშნულ ორგანიზაციულ-სამართლებრივ ფორმას აღარ ითვალისწინებს, ამასთანავე მას არ უწარმოებია საგადასახადო ანგარიშგება) და საგადასახადო ვალდებულების შესრულება ბოლო 6 კალენდარული წლის განმავლობაში. საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები)“ ჩამოწერილია სოფლის კოლმეურნეობის (სახელმწიფო მეურნეობის) ვადაგადაცილებული საგადასახადო დავალიანება“ (აღნიშნული ჩანაწერი გაკეთდება გადასახადის სახეების მიხედვით).

14. იმ შემთხვევაში, თუ გადასახადის გადამხდელი არის ლიკვიდირებული საბიუჯეტო ორგანიზაცია და მისი საგადასახადო დავალიანება ჩამოწერილია საქართველოს ფინანსთა მინისტრის მიერ გამოცემული შესაბამისი ინდივიდუალური ადმინისტრაციულ–სამართლებრივი აქტის საფუძველზე, გადამხდელთა პირადი აღრიცხვის ბარათზე გაკეთდება ჩანაწერი ,,ჩამოწერილია საქართველოს საგადასახადო კოდექსის 281-ე მუხლის 22-ე ნაწილის ,,ბ“ ქვეპუნქტის შესაბამისად, ვადაგადაცილებული საგადასახადო დავალიანება საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები)“.

მაგალითი: საქართველოს განათლებისა და მეცნიერების სამინისტროს ინდივიდუალური ადმინისტრაციულ-სამართლებრივი აქტის – ბრძანების (რაიონის გამგეობის დადგენილების) საფუძველზე ლიკვიდირებულია რაიონის საგადასახადო ორგანოში საგადასახადო აღრიცხვაზე (რეგისტრაციაში) მყოფი კოლეჯი, რომლის ვადაგადაცილებული საგადასახადო დავალიანება 25525 ლარია, საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები)“ ჩამოწერილია კოლეჯის ვადაგადაცილებული საგადასახადო დავალიანება (აღნიშნული ჩანაწერი გაკეთდება გადასახადის სახეების მიხედვით).

15. თუ იურიდიული პირის ლიკვიდაცია განხორციელდა სასამართლოს გადაწყვეტილების საფუძველზე და იგი ამოიშალა სამეწარმეო რეესტრიდან, ხოლო მისი დავალიანება ჩამოწერილია საქართველოს ფინანსთა მინისტრის მიერ გამოცემული შესაბამისი ინდივიდუალური ადმინისტრაციულ-სამართლებრივი აქტის საფუძველზე, ამ შემთხვევაში გადამხდელთა პირადი აღრიცხვის ბარათზე გაკეთდება ჩანაწერი: ,,საქართველოს საგადასახადო კოდექსის 281-ე მუხლის 22-ე ნაწილის ,,გ“ ქვეპუნქტის შესაბამისად ,,ჩამოწერილია ვადაგადაცილებული საგადასახადო დავალიანება საქართველოს ფინანსთა მინისტრის ინდივიდუალური ადმინისტრაციულ-სამართ-ლებრივი აქტის საფუძველზე (მიეთითება აქტის რეკვიზიტები)“.

მაგალითი: სასამართლოს გადაწყვეტილების საფუძველზე ლიკვიდირებულია და ამოღებულია სამეწარმეო რეესტრიდან შპს ,,ელიტა“, რომლის ვადაგადაცილებული საგადასახადო დავალიანებაა 54500 ლარი. საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები)“ ჩამოწერილია შპს ,,ელიტას“ ვადაგადაცილებული საგადასახადო დავალიანება“ (აღნიშნული ჩანაწერი გაკეთდება გადასახადის სახეების მიხედვით).

16. იმ შემთხვევაში, როდესაც სასამართლო გადაწყვეტილებით დასრულდა გაკოტრების საქმის წარმოება და გადამხდელი გამოცხადებულია გაკოტრებულად, უნდა მოხდეს მისი ლიკვიდაცია და იგი ამოიშალოს სამეწარმეო რეესტრიდან, საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე გადამხდელთა პირადი აღრიცხვის ბარათზე გაკეთდება ჩანაწერი ,,ჩამოწერილია საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები).“

მაგალითი: სასამართლოს გადაწყვეტილებით შპს ,,ელიტა“ გამოცხადებულია გაკოტრებულად, და შესაბამისად, გამოცხადებულია მისი ლიკვიდაცია, რის საფუძველზეც იგი ამოიშალა სამეწარმეო რეესტრიდან. მისი ვადაგადაცილებული დავალიანება 45500 ლარია. საქართველოს ფინანსთა მინისტრის ინდივიდუალური ადმინისტრაციულ-სამართლებრივი აქტის საფუძველზე (მიეთითება აქტის რეკვიზიტები)“ ჩამოწერილია შპს ,,ელიტას“ ვადაგადაცილებული საგადასახადო დავალიანება“ (აღნიშნული ჩანაწერი გაკეთდება გადასახადის სახეების მიხედვით).

17. იმ შემთხვევაში, თუ 2005 წლის 1 იანვრიდან 2008 წლის 1 იანვრამდე ჯანდაცვის პროგრამების ფარგლებში გაფორმებულ ხელშეკრულებაში არ არის გათვალისწინებული დღგ-ის თანხები და ,,სახელმწიფო შესყიდვების შესახებ“ საქართველოს კანონის საფუძველზე საქონლის/მომსახურების მიწოდებით წარმოშობილია საგადასახადო ვალდებულებები დამატებული ღირებულების გადასახადში და მათზე დარიცხულია სანქციები, მაშინ:

ა) დავალიანების (მათ შორის, საურავების) წარმოშობის დროს მათი ჩამოწერა განხორციელდება გადამხდელთა პირადი აღრიცხვის ბარათზე ასახვით, საგადასახადო კოდექსის 92-ე მუხლით დადგენილი ნორმების გაუთვალისწინებლად;

ბ) დღგ-ის თანხის გადახდის შემთხვევაში აღნიშნული თანხა ჩაითვლება აღიარებულ ზედმეტად გადახდილ თანხად;

მაგალითი: შპს ,,ელიტამ“ ,,სახელმწიფო შესყიდვების შესახებ“ საქართველოს კანონის ფარგლებში საავადმყოფოს მიაწოდა 100.0 ათასი ლარის ღირებულების საქონელი, რომელშიც დღგ შეადგენს 18.0 ათას ლარს, რომელიც არ არის გათვალისწინებული ჯანდაცვის პროგრამის ფარგლებში გაფორმებულ ხელშეკრულებაში. შპს ,,ელიტას“ დარიცხული 18.0 ათასი ლარის გადაუხდელობის გამო ასევე დაერიცხა საურავი 4.2 ათასი ლარის ოდენობით. სულ წარმოშობილმა დავალიანებამ შეადგინა 22.2 ათასი ლარი. აღნიშნული დავალიანების თანხა ექვემდებარება ჩამოწერას, გადამხდელთა პირადი აღრიცხვის ბარათზე ასახვით, რაზედაც გპაბ-ში გაკეთდება შემდეგი სახის ჩანაწერი: ოპერაცია ,,შეუმცირდა დასკვნით“ (ჩამოწერილია) სავადო თარიღის გათვალისწინებით. იმ შემთხვევაში, თუ შპს ,,ელიტას“ მიერ დავალიანების ჩამოწერამდე მოხდება დღგ-ის თანხის გადახდა, მაშინ იგი ჩაითვლება აღიარებულ ზედმეტად გადახდილ თანხად.“. 

41. მე-16 მუხლის მე-2 და მე-3 პუნქტები ჩამოყალიბდეს შემდეგი რედაქციით:

,,2. საგადასახადო ორგანოს მომსახურების/გადამხდელთა მომსახურების სამმართველოს თანამშრომელი, რომელსაც ევალება საგადასახადო დეკლარაციების და კანონმდებლობით დადგენილი ანგარიშგების სხვა ფორმების მიღება, ვალდებულია შეამოწმოს ისინი ვიზუალურად, მოაწეროს ხელი, დაამოწმოს ბეჭდით, დაახარისხოს დეკლარაციები გადასახადის სახეების მიხედვით, მიღებისთანავე მიანიჭოს პაკეტის საკონტროლო ნომერი და რიგითი ნომერი. ერთი პაკეტის დეკლარაციების ოდენობა შეიძლება იყოს რიგითობის შესაბამისად 1-დან 99-მდე ჩათვლით. ყოველი დღის ბოლოს პაკეტი უნდა დაიხუროს, გამოიბეჭდოს პაკეტის საკონტროლო ფურცელი დანართი №24 (მარშრუტი) და პაკეტში არსებული გადამხდელების დეკლარაციების ჩამონათვალი, თუ დეკლარაცია მიღებულია ფოსტით, უნდა მიეთითოს – ფოსტით, თუ საგადასახადო ორგანოებს აქვთ რაიონებიდან ჩამოტანილი დეკლარაციები, უნდა მიეთითოს – რაიონი, თუ დეკლარაცია გადავადებულია – გადავადება. დახურული პაკეტები გადაეცემა მონაცემების შეტანაზე პასუხისმგებელ მუშაკს მონაცემთა ბაზაში შესატანად. დეკლარაციების შეტანის დასრულების შემდეგ სისტემის ადმინისტრატორი აგზავნის მონაცემებს გპაბ-ზე და შემდგომ დამუშავებულ პაკეტებს გადასცემს არქივს.

3. მონაცემები ფორმირებულ პაკეტებზე შეიტანება შესაბამისი პაკეტების აღრიცხვის ჟურნალში, რომელიც ავტომატურად წარმოებს ელექტრონული ვერსიით (დანართი №15), რომელშიც ავტომატურად ფიქსირდება პაკეტის საკონტროლო ნომერი, პაკეტის გახსნის, მასში მონაცემების შეტანისა და გადაგზავნის თარიღები, პასუხისმგებელი პირი, პაკეტებში დოკუმენტებისა და მათში აღმოჩენილი შეცდომების რაოდენობა. საგადასახადო დეკლარაციების და კანონმდებლობით დადგენილი ანგარიშგების სხვა ფორმების გადამხდელის მიერ ელექტრონული სახით წარდგენის შემთხვევაში – დეკლარაციების წარდგენა ჟურნალში ფიქსირდება ავტომატურად, ანუ ელექტრონულად მიღების მომენტში.“.

42. მე-16 მუხლს დაემატოს შემდეგი შინაარსის 21 პუნქტი:

,,21. მონაცემების შეტანაზე პასუხისმგებელი მუშაკი ახდენს გადამხდელის მიერ წარმოდგენილი დეკლარაციების ან სხვა ფორმების ელექტრონულად დამუშავებას, ანუ დოკუმენტიდან გადააქვს მონაცემები არსებულ პროგრამაში ზუსტად ისე, როგორც წარმოადგინა გადასახადის გადამხდელმა.“.

43. მე-16 მუხლს დაემატოს შემდეგი შინაარსის მე-5 პუნქტი:

,,5. საგადასახადო დეკლარაციების და კანონმდებლობით დადგენილი ანგარიშგების სხვა ფორმების გადამხდელის მიერ ელექტრონული სახით წარდგენის შემთხვევაში ფორმების შევსებას და გპაბზე ასახვას ახორციელებს თვითონ გადასახადის გადამხდელი.“.

44. მე-19 მუხლის პირველი პუნქტი ჩამოყალიბდეს შემდეგი რედაქციით:

,,1. გადასახადის გადამხდელის/საგადასახადო აგენტის ან სხვა ვალდებული პირის (გადამხდელის) გადასახადების მიხედვით ბიუჯეტთან ანგარიშსწორების შედარების ჩატარება (შემდგომში _ ბიუჯეტ-თან ანგარიშსწორების შედარება) წარმოებს საგადასახადო ორგანოს მიერ აუცილებელი წესით. როგორც წესი, ხდება გპაბ-ზე წარმოებული ჩანაწერების სისწორის ვიზუალური შემოწმება ნებისმიერი ინფორმაციის, ცნობის და სხვა ისეთი სახის შემთხვევების, რომლებიც დაკავშირებულია შედარების აქტში არსებული ინფორმაციის მოთხოვნის დროს. ასევე შემოწმება ხორციელდება შემდეგ შემთხვევებში:

ა) მსხვილ გადამხდელთა ინსპექციაში – წელიწადში ერთხელ.

ბ) დანარჩენ საგადასახადო ინსპექციებში – წელიწადში ერთხელ. კერძოდ: ქ. თბილისის რეგიონალურ ცენტრში (საგადასახადო ინსპექციაში), ყველა მსხვილი გადამხდელისათვის შემოწმებას ექვემდებარება არანაკლებ 1000 გადამხდელისა, მათ შორის 800, რომლებსაც ჯამურად ყველა გადასახადის მიხედვით გადახდილი აქვს ყველაზე მეტი თანხები და 200 გადამხდელი, რომელთაც აქტივების არსებობის პირობებში ერიცხებათ ყველაზე მეტი საგადასახადო დავალიანება. დანარჩენი საგადასახადო ორგანოებისათვის შემოწმებას ექვემდებარება არანაკლებ 200 გადამხდელისა, მათ შორის 160, რომლებსაც ჯამურად ყველა გადასახადის მიხედვით გადახდილი აქვს ყველაზე მეტი თანხები და 40 გადამხდელი, რომელთაც აქტივების არსებობის პირობებში ერიცხებათ ყველაზე მეტი საგადასახადო დავალიანება). ეს მაჩვენებელი იანგარიშება წინა საგადასახადო წლის მონაცემების მიხედვით;

გ) გადამხდელის ერთი საგადასახადო ორგანოდან საგადასახადო აღრიცხვიდან (რეგისტრაციიდან) მოხსნისა და მეორე საგადასახადო ორგანოში საგადასახადო აღრიცხვაზე (რეგისტრაციაზე) აყვანის შემთხვევაში;

დ) საწარმოს (ორგანიზაციის) ლიკვიდაციის (რეორგანიზაციის) შემთხვევაში გადამხდელის საგადასახადო აღრიცხვიდან (რეგისტრაციიდან) მოხსნის დროს;

ე) გადამხდელის მოთხოვნის შემთხვევაში;

ვ) საწარმოს გპაბ-ის გაუქმების შემთხვევაში;

ზ) აუდიტის ჩატარების შემთხვევაში;

თ) საგადასახადო კანონმდებლობით დადგენილ სხვა შემთხვევებში.“.

45. მე-19 მუხლის მე-12 და მე-13 პუნქტები ჩამოყალიბდეს შემდეგი რედაქციით:

,,12. მსხვილ გადამხდელებთან ბიუჯეტთან ანგარიშსწორების შედარების ჩატარების თავისებურებანი მდგომარეობს შემდეგში:

ა) ყველა მსხვილ გადამხდელთან (მათ შორის, მსხვილ გადამხდელთა საგადასახადო ინსპექციაში) ბიუჯეტთან ანგარიშსწორების შედარება აუცილებელი წესით საგადასახადო ორგანოს მიერ წარმოებს წელიწადში ერთხელ. 

ბ) ამისათვის საანგარიშო პერიოდის დაწყების წინა თვის 15 რიცხვისათვის დგება გრაფიკი, რომე-ლიც მტკიცდება საგადასახადო ორგანოს ხელმძღვანელის/მისი მოადგილის მიერ. რის შემდეგ გადასახადის გადამხდელებს ეგზავნებათ წერილობითი შეტყობინება ბიუჯეტთან ანგარიშსწორების შედარების ჩატარების თარიღის შესახებ (დანართი №21).

გ) მსხილ გადამხდელებთან ბიუჯეტთან ანგარიშსწორების შედარების გრაფიკის შედგენა დასაშვებია კალენდარული წლის დასაწყისში წერილობით შეტყობინებაში მითითებული თარიღის გათვალისწინებით (დანართი №21).

დ) დამტკიცებული გრაფიკის შესაბამისად ფორმდება ბიუჯეტთან ანგარიშსწორების შედარების აქტი ყველა გადამხდელის მიხედვით. მოსახურების/გადამხდელთა მომსახურების სამმართველოს პასუხისმგებელი პირი მოქმედებს ამ ინსტრუქციის მე-19 მუხლის მე-3 – მე-11 პუნქტების მოთხოვნათა დაცვით.

ე) ბიუჯეტთან ანგარიშსწორების შედარების შედეგების გაფორმების მიზნით გადამხდელის წერილობით შეტყობინებაში მითითებულ ვადაში (დანართი №21) გამოუცხადებლობის შემთხვევაში, ბიუჯეტთან ანგარიშსწორების შედარების აქტი ეგზავნება გადამხდელს ორ ეგზემპლარად, საფოსტო გზავნილით, საგადასახადო ორგანოს კანცელარიის მიერ (დანართი №21). შეტყობინებაში მიეთითება გადამხდელის მიერ ბიუჯეტთან ანგარიშსწორების შედარების აქტის ხელმოწერილი ეგზემპლარის საგადასახადო ორგანოში დაბრუნების აუცილებლობის შესახებ ამ ინსტრუქციის მე-19 მუხლის მე-11 პუნქტის შესაბამისად;

ვ) თუ გადამხდელთან უკვე გაფორმებულია ბიუჯეტთან ანგარიშსწორების შედარების აქტი საკუთარი მოთხოვნით, ამ შემთხვევაში გადამხდელთან გრაფიკით გათვალისწინებული უახლოესი ბიუჯეტთან ანგარიშსწორების შედარების აქტის გაფორმების პროცედურები აღარ ტარდება და შემდეგი ბიუჯეტთან ანგარიშსწორების შედარების აქტის გაფორმების აუცილებლობა გადადის გრაფიკით გათვალისწინებული მომავალი ვალდებულების თარიღისათვის. 

13. ბიუჯეტთან ანგარიშსწორების შედარების ჩატარების თავისებურებანი გადამხდელის ერთი საგადასახადო ორგანოდან საგადასახადო აღრიცხვიდან (რეგისტრაციიდან) მოხსნისა და მისი მეორე საგადასახადო ორგანოში საგადასახადო აღრიცხვაზე (რეგისტრაციაზე) აყვანის ან საწარმოს (ორგანიზაციის) ლიკვიდაციის ან გპაბ-ის გაუქმება-გაერთიანების შემთხვევაში მდგომარეობს შემდეგში:

ა) საგადასახადო ორგანოში გადამხდელის საქმიანობის ადგილის შეცვლის ან საწარმოს (ორგა-ნიზაციის) ლიკვიდაციის (რეორგანიზაციის) პროცედურების დაწყების შესახებ წერილობითი შეტყობინების მიღების შემდეგ მომსახურების/გადამხდელთა მომსახურების სამმართველოს პასუხისმგებელი მუშაკი აწარმოებს ამ გადამხდელის ბიუჯეტთან ანგარიშსწორების შედარებას.

ბ) ბიუჯეტთან ანგარიშსწორების შედარების განსახორციელებლად გადამხდელი მოწვეული უნდა იქნას საგადასახადო ორგანოში წერილობითი შეტყობინებით მასთან ბიუჯეტთან ანგარიშსწორების შედარების ჩატარების თარიღის მითითებით (დანართი №21). შეტყობინება დგება ორ ეგზემპლარად და საგადასახადო ორგანოს ადმინისტრაციის მიერ ეგზავნება საფოსტო გზავნილით.

გ) საგადასახადო ორგანოში შეტყობინების უკან დაბრუნების შემთხვევაში, აღნიშვნით ,,ადრესატი მოცემულ მისამართზე არ იმყოფება“, გადამხდელის ბიუჯეტთან ანგარიშსწორების შედარების აქტს ხელს აწერს საგადასახადო ორგანოს მომსახურების/გადამხდელთა მომსახურების სამმართველოს უფროსი ცალმხრივი წესით. 

დ) მომსახურების/გადამხდელთა მომსახურების სამმართველოს პასუხისმგებელი მუშაკი აფორმებს ბიუჯეტთან ანგარიშსწორების შედარების აქტს დანართი №17-ის შესაბამისად.

ე) ბიუჯეტთან ანგარიშსწორების შედარების ჩატარების მიზნით, გადამხდელის შეტყობინებაში (დანართი №21) მითითებულ ვადაში საგადასახადო ორგანოში გამოცხადების შემთხვევაში და საგადასახადო ორგანოს მონაცემებსა და გადამხდელის მონაცემებს შორის განსხვავების არარსებობის პირობებში დოკუმენტზე კეთდება გადამხდელის ან მისი უფლებამოსილი წარმომადგენლის და მომსახურების/გადამხდელთა მომსახურების სამმართველოს უფროსის მიერ ხელმოწერები. დოკუმენტი დგება სამ ეგზემპლარად, საწარმოს (ორგანიზაციის) ლიკვიდაციის შემთხვევაში _ ორ ეგზემპლარად. პირველი ეგზემპლარი ბარდება გადამხდელს, ხოლო მეორე და მესამე ეგზემ-პლარებზე გადამხდელის მიერ მიეთითება ბიუჯეტთან ანგარიშსწორების შედარების აქტის მიღების თარიღი და კეთდება გადამხდელის ხელმოწერა. დოკუმენტის მეორე ეგზემპლარი გადაეცემა საგადასახადო ორგანოს ადმინისტრაციას გადამხდელის ახალი საგადასახადო აღრიცხვის (რეგისტრაციის) მიხედვით მდებარე საგადასახადო ორგანოში მისი შემდგომი გადაგზავნის მიზნით, ხოლო მესამე ეგზემპლარი რჩება საგადასახადო ორგანოში. 

ვ) ლიკვიდირებული ორგანიზაციის ბიუჯეტთან ანგარიშსწორების შედარების აქტის გაფორმების დროს სალიკვიდაციო კომისიის აქტის მონაცემებისა და საგადასახადო ორგანოს საგადასახადო შემოწმებების სამმართველოს ან/და საქართველოს ფინანსთა სამინისტროს შემოსავლების სამსახურის აუდიტის დეპარტამენტის რევიზიის მონაცემების ურთიერთშედარების შემდეგ უნდა მოხდეს შემოწმების აქტის საბოლოო მონაცემების გადამხდელთა პირადი აღრიცხვის ბარათზე გატარება, რის შემდეგ ბიუჯეტთან ანგარიშსწორების შედარების აქტის მეორე ეგზემპლარი გადაეცემა საგადასახადო ორგანოს საარქივო განყოფილებას შესანახად.

ზ) საგადასახადო ორგანოს მონაცემებსა და გადამხდელის მონაცემებს შორის განსხვავების არარსე-ბობის შემთხვევაში, საგადასახადო ორგანოს მომსახურების/გადამხდელთა მომსახურების სამმართველოს პასუხისმგებელი მუშაკი იყენებს ამ ინსტრუქციის მე-19 მუხლის მე-3 და მე-4 პუნქტებს.

თ) მონაცემთა ბაზაში შეცდომების გასწორების შესახებ სათანადო შეტყობინების მიღების შემდეგ 3 დღის ვადაში ფორმდება ბიუჯეტთან ანგარიშსწორების შედარების აქტი დანართი №17-ის შესაბა-მისად, შეტანილი ცვლილებების გათვალისწინებით, სამ ეგზემპლარად.

ი) ბიუჯეტთან ანგარიშსწორების შედარების ჩასატარებლად გადამხდელის შეტყობინებაში (დანარ-თი №21) მითითებულ ვადაში გამოუცხადებლობის (აცილების) შემთხვევაში, ცალმხრივად ფორმდება ბიუჯეტთან ანგარიშსწორების შედარების აქტი, დანართი №17-ის მიხედვით, მომსახურების/გადამხდელთა მომსახურების სამმართველოს უფროსის ხელმოწერით, რომელიც საგადასახადო ორგანოს ადმინისტრაციის მიერ 2 დღის ვადაში გადაეგზავნება გადამხდელს საფოსტო გზავნილით. 

კ) საგადასახადო ორგანოს მიერ ცალმხრივი წესით გაფორმებული გადამხდელის ბიუჯეტთან ან-გარიშსწორების შედარების აქტი დანართი №17, შეტყობინება გადამხდელის გამოძახების შესახებ შედარების გასაფორმებლად (დანართი №21), შეტყობინება ბიუჯეტთან ანგარიშსწორების შედარების აქტის საფოსტო გზავნილით გაგზავნის შესახებ (დანართი №20), დოკუმენტების ჩამონათვალთან ერ-თად გადაეცემა საგადასახადო ორგანოს ადმინისტრაციას მისი შემდგომი გადამხდელის ახალი ადგილსამყოფლის მიხედვით მდებარე საგადასახადო ორგანოში გადასაგზავნად.“. 

46. მე-19 მუხლის მე-16 პუნქტი ჩამოყალიბდეს შემდეგი რედაქციით
,,16. გადამხდელის გადასახადების მიხედვით ბიუჯეტთან ანგარიშსწორების შედარების განხორციელების დროს, როდესაც გადამხდელს საქართველოს საგადასახადო კოდექსის 96-ე მუხლის შესაბამისად გადავადებული აქვს წლიური საშემოსავლო, ქონების ან მოგების გადასახადის დეკლარაციის წარდგენის ვადა, ამ შემთხვევაში არ მოხდება არსებული ზედმეტობის გათვალისწინება და საურავის შემცირება, კანონმდებლობით გათვალისწინებული ბოლო საგადასახადო დეკლარაციის წარმოდგენემდე.“.

მუხლი 2. ბრძანებას დაემატოს დანართი №25 და დანართი №26 თანდართული სახით.

მუხლი 3. ბრძანება ამოქმედდეს გამოქვეყნებისთანავე.
ნ. გილაური
დანართი №25

	მონაცემები გპაბ-ზე შემცირებული გასამიჯნი საურავების შესახებ

	№
	საიდენტიფიკაციო ნომერი (9 ან 11- ნიშნა)


	დასახელება


	გადასახადის სახე
	გატარების თარიღი
	სავადო თარიღი
	სულ თანხა
	ზედმეტობის ხარჯზე გპაბ-ის ელექტრონული ვერსიის არსებობის პერიოდში დარიცხული საურავის შემცირება (ოპ.კოდი 200)


	საურავის შემცირების დანარჩენი სხვა შემთხვევა, ასევე გპაბ-ის ელექტრონული ვერიის არსებობამდე დარიცხული საურავის შემცირება


	შენიშვნა

ხელმოწერა:
 
 








თარიღი:
 
 































დანართი №26
















ცნობა

გადახდისუუნარობის (გაკოტრების) საქმის გახსნისას ვადაგადაცილებული 

საგადასახადო დავალიანების აღრიცხვის შესახებ

გადასახადის გადამხდელის დასახელება     -------------------------------------------------------

საიდენტიფიკაციო ნომერი   ----------------------------------------------------------

	№
	
	თარიღი
	ვადაგადაცილებული დავალიანების

თანხა ამ პერიოდისთვის

	1.
	სასამართლოს მიერ გაკოტრების შესახებ (საგაკოტრებო მორიგების შესახებ) გამოტანილი განჩინების გამოქვეყნების თარიღიდან


	
	

	2.
	სასამართლოს მიერ გაკოტრების შესახებ (საგაკოტრებო მორიგების შესახებ) გამოტანილი განჩინების გამოქვეყნების მომენტისთვის რიცხული ვადაგადაცილებული დავალიანება, რომელიც ექვემდებარება პირადი აღრიცხვის ბარათიდან გამიჯვნას (ამოღებას), ხოლო გაკოტრების საქმის დამთავრებისას კი _ პირადი აღრიცხვის ბარათზე დარიცხვას (აღდგენას), გადასახადის სახეების მიხედვით, ძირითადი თანხისა და სანქცია-საურავის აღნიშვნით


მათ შორის:

